title: Cás C-259/22 P: Achomharc arna thabhairt an 15 Aibreán 2022 ag Arysta LifeScience Great Britain Ltd i gcoinne bhreithiúnas na Cúirte Ginearálta (an Seachtú Dlísheomra) a tugadh an 9 Feabhra 2022 i gCás T-740/18, Taminco and Arysta LifeScience Great Britain v an Coimisiún

text:
               7.6.2022

               GA

               Iris Oifigiúil an Aontais Eorpaigh

               C 222/21

      Achomharc arna thabhairt an 15 Aibreán 2022 ag Arysta LifeScience Great Britain Ltd i gcoinne bhreithiúnas na Cúirte Ginearálta (an Seachtú Dlísheomra) a tugadh an 9 Feabhra 2022 i gCás T-740/18, Taminco and Arysta LifeScience Great Britain v an Coimisiún
      (Cás C-259/22 P)
      (2022/C 222/33)
      Teanga an cháis: an Béarla

         Páirtithe

         Iarratasóir: Arysta LifeScience Great Britain Ltd (ionadaí: C. Mereu, Dlíodóir)

         Páirtithe eile sna himeachtaí: an Coimisiún Eorpach, Taminco BVBA

         An t-ordú atá á lorg

      Iarrann an t-iarratasóir ar an gCúirt:

                  —

                  an breithiúnas atá faoi achomharc a chur ar leataobh; agus

                  —

                  an Rialachán (1) atá faoi chonspóid a neamhniú agus costais an achomhairc seo agus costais na n-imeachtaí os comhair na Cúirte Ginearálta a dhámhachtain don iarratasóir nó costais an achomhairc seo a dhámhachtain don iarratasóir agus na cásanna a tharchur ar ais chuig an gCúirt Ghinearálta i gcomhair athscrúdú.

         Saincheisteanna dlí agus príomhargóintí

                  1.

                  Rinne an Chúirt Ghinearálta earráid dlí nuair a dhearbhaigh sí go bhfuil cearta an iarratasóra um chosaint teoranta do na forálacha áirithe a leagtar amach in Airteagail 12(3) agus 14(1) de Rialachán 844/2012. Rinne an Chúirt Ghinearálta earráid dlí toisc gur mhainnigh sí a mheas gur próiseas riaracháin é an próiseas lena ndéantar substaintí a fhormheas agus, mar sin, féadfaidh an t-iarratasóir a chearta um chosaint a fheidhmiú ar bhealach a théann thar na forálacha a leagtar amach sa chreat dlithiúil ábhartha lena bhforáiltear do na cearta sin go follasach (m.sh. Rialacháin 1107/2009 (2) agus 844/2012 (3)).

                  2.

                  Rinne an Chúirt Ghinearálta earráid dlí trína chinneadh nach bhféadfadh an t-iarratasóir ceann de na húsáidí ionadaíocha a bhaint as an sainchomhad fógra. De bhun Rialacháin 1107/2009 agus 844/2012, is gá leis an tsaoirse úsáidí ionadaíocha a tharraingt siar le linn an nós imeachta athnuachana chun an tsaoirse iad a roghnú ag tús an nós imeachta sin a áirithiú, agus na próisis sin ina macasamhail dá chéile.
                  Rinne an Chúirt Ghinearálta earráid dlí eile trína chinneadh go bhfuil treoir riaracháin an Údaráis Eorpaigh um Shábháilteacht Bia (EFSA) infheidhme. Is aon phróiseas amháin é an próiseas athnuachana lena gceanglaítear dhá chéim idirnasctha. Mar sin, ní hábhartha é go mbaineann treoir riaracháin EFSA leis an bpróiseas a thosaíonn nuair a “dhéantar iarratas agus a chríochnaíonn nuair a ghlactar agus a fhoilsítear conclúidí EFSA”, agus, dá bharr sin, ní fhéadfaí an tarraingt siar a dhéanamh ach amháin sa chéad chéim roimh EFSA.

                  3.

                  Rinne an Chúirt Ghinearálta earráid dlí agus/nó rinne sí an fhianaise a shaobhadh, agus tháinig sí ar chonclúid dlí mhícheart mar sin, trí thagairt a dhéanamh d’úsáid dhuilleach na substainte chun údar a thabhairt do na conclúidí maidir le húsáid cóireála síl. Rinne sí tagairt ar bhealach neamhréireach d’fhadhbanna a bhaineann leis na húsáidí duilleacha – ar tharraing an t-iarratasóir siar iad – chun teacht ar an gconclúid “nach raibh ar an gCoimisiún forais maidir le húsáid thiram mar chóireáil síl a úsáid mar an t-aon fhoras amháin den Rialachán cur chun feidhme atá faoi chonspóid”.
                  Ina theannta sin, rinne an Chúirt Ghinearálta earráid dlí agus/nó rinne sí an fhianaise a shaobhadh trína chinneadh gur leasaigh an Coimisiún an Rialachán atá faoi chonspóid i gceart chun tarraingt siar na húsáide duillí a léiriú. Leis an Rialachán atá faoi chonspóid, tugtar tacaíocht fós do neamh-athnuachan thiram ar bhonn fadhbanna a bhaineann le húsáid dhuilleach (m.sh., foráiltear le haithris 8 den Rialachán atá faoi chonspóid mar a leanas: “Shainaithin an t-údarás riosca fíorghéar d’oibrithe agus do thomhaltóirí ó thiram a scaoileadh trí spraeáil duilleach”), a rinne an t-iarratasóir a tharraingt siar.

                  4.

                  Rinne an Chúirt Ghinearálta earráid dlí, rinne sí an fhianaise a shaobhadh, agus/nó bhunaigh sí a cuid conclúidí ar réasúnaíocht neamhréir agus/nó gan cúiseanna leordhóthanacha a shonrú, nuair a dhearbhaigh sí go bhfuil meitibilít M1 ábhartha agus measúnú á dhéanamh ar úsáidí cóireála síl. Ba cheart don Chúirt Ghinearálta neamhaird a bheith déanta aici ar aon tagairt do mheitibilít M1 – a bhfuil baint dhíreach aige le húsáid dhuilleach – toisc gur tarraingíodh a leithéid d’úsáid siar.
                  Rinne an Chúirt Ghinearálta an rud céanna trína chinneadh go raibh riosca ann le húsáid cóireála síl toisc go raibh meitibilít DMCS ann. Ní mór a mheas go bhfuil an riosca inghlactha don chóireáil síl maidir le meitibilít DMCS mar tá na rátaí i bhfad níos ísle do chóireáil síl agus gur faoi bhun thairseach aire a braitheadh iad.

                  5.

                  Rinne an Chúirt Ghinearálta míléiriú ar phrionsabal an réamhchúraim agus/nó rinne sí earráid dlí agus/nó rinne sí an fhianaise a shaobhadh agus tháinig sí ar chonclúid dlí mhícheart mar sin trína chinneadh go ndearna an Coimisiún measúnú tionchair cuí de bhun phrionsabal an réamhchúraim. Mhainnigh an Coimisiún aon mheasúnú tionchair a dhéanamh, níor chinn sé ach “go bhfuil tionchar níos tréana ag na rioscaí agus na fadhbanna atá sainaitheanta ná an tionchar a d’fhéadfadh a bheith ann dá gcaillfí an tsubstaint”. D’fhéad an Coimisiún, ar a laghad, na heilimintí a líomhnaítear gur cuireadh san áireamh iad chun teacht ar an gconclúid sin a shonrú.

         (1)  Rialachán Cur Chun Feidhme (AE) ón gCoimisiún 2018/1500 9 Deireadh Fómhair 2018 maidir le neamh-athnuachan ar fhormheas na substainte gníomhaí thiram, agus lena gcuirtear toirmeasc ar shíolta a chóireáiltear le tairgí cosanta plandaí ina bhfuil thiram a úsáid agus a dhíol, i gcomhréir le Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh agus lena leasaítear Rialachán Cur Chun Feidhme (AE) Uimh. 540/2011 ón gCoimisiún (IO 2018 L 254, lch. 1).

         (2)  Rialachán (CE) Uimh. 1107/2009 ó Pharlaimint na hEorpa agus ón gComhairle an 21 Deireadh Fómhair 2009 maidir le táirgí cosanta plandaí a chur ar an margadh agus lena n-aisghairtear Treoir 79/117/CEE agus Treoir 91/414/CEE ón gComhairle (IO 2009 L 309, lch. 1).

         (3)  Rialachán Cur Chun Feidhme (AE) ón gCoimisiún 844/2012 an 18 Meán Fómhair 2012 lena leagtar amach na forálacha atá riachtanach chun an nós imeachta athnuachana do shubstaintí gníomhacha a chur chun feidhme, de réir mar a fhoráiltear le Rialachán Uimh. 1107/2009 (IO 2012 L 252, lch. 26)


title: Cás C-57/20: Ordú Uachtarán na Cúirte Breithiúnais an 11 Márta 2022 – an Coimisiún Eorpach v Poblacht Chónaidhme na Gearmáine

text:
               7.6.2022

               GA

               Iris Oifigiúil an Aontais Eorpaigh

               C 222/23

      Ordú Uachtarán na Cúirte Breithiúnais an 11 Márta 2022 – an Coimisiún Eorpach v Poblacht Chónaidhme na Gearmáine
      (Cás C-57/20) (1)

      (2022/C 222/34)
      Teanga an cháis: an Ghearmáinis
      D’ordaigh Uachtarán na Cúirte Breithiúnais an cás a bhaint ón gclár.

         (1)  IO C 87, 16.03.2020


title: Cás C-164/20: Ordú Uachtarán an Triú Dlísheomra den Chúirt Bhreithiúnais, ag feidhmiú mar Uachtarán an Naoú Dlísheomra an 4 Márta 2022 (iarraidh ar réamhrialú ón Landesgericht Korneuburg – an Ostair) – Airhelp Limited v Austrian Airlines AG

text:
               7.6.2022

               GA

               Iris Oifigiúil an Aontais Eorpaigh

               C 222/23

      Ordú Uachtarán an Triú Dlísheomra den Chúirt Bhreithiúnais, ag feidhmiú mar Uachtarán an Naoú Dlísheomra an 4 Márta 2022 (iarraidh ar réamhrialú ón Landesgericht Korneuburg – an Ostair) – Airhelp Limited v Austrian Airlines AG
      (Cás C-164/20) (1)

      (2022/C 222/35)
      Teanga an cháis: an Ghearmáinis
      D’ordaigh Uachtarán an Naoú Dlísheomra an cás a bhaint ón gclár.

         (1)  IO C 230, 13.07.2020


title: Cás C-235/20 P: Ordú Uachtarán an Dara Dlísheomra den Chúirt Bhreithiúnais an 1 Feabhra 2022 – ViaSat, Inc. v an Coimisiún Eorpach, Inmarsat Ventures SE, ar a dtugtaí Inmarsat Ventures Ltd

text:
               7.6.2022

               GA

               Iris Oifigiúil an Aontais Eorpaigh

               C 222/23

      Ordú Uachtarán an Dara Dlísheomra den Chúirt Bhreithiúnais an 1 Feabhra 2022 – ViaSat, Inc. v an Coimisiún Eorpach, Inmarsat Ventures SE, ar a dtugtaí Inmarsat Ventures Ltd
      (Cás C-235/20 P) (1)

      (2022/C 222/36)
      Teanga an cháis: an Béarla
      D’ordaigh Uachtarán an Dara Dlísheomra an cás a bhaint ón gclár.

         (1)  IO C 9, 11.01.2021


title: Cás C-121/21: Ordú Uachtarán na Cúirte Breithiúnais an 4 Feabhra 2022 – Poblacht na Seice v Poblacht na Polainne, idiragraí ag tacú leis an iarratasóir: an Coimisiún Eorpach

text:
               7.6.2022

               GA

               Iris Oifigiúil an Aontais Eorpaigh

               C 222/24

      Ordú Uachtarán na Cúirte Breithiúnais an 4 Feabhra 2022 – Poblacht na Seice v Poblacht na Polainne, idiragraí ag tacú leis an iarratasóir: an Coimisiún Eorpach
      (Cás C-121/21) (1)

      (2022/C 222/37)
      Teanga an cháis: an Pholainnis
      D’ordaigh Uachtarán an Mhór-Dhlísheomra an cás a bhaint ón gclár.

         (1)  IO C 138, 14.04.2021


title: Cás C-386/21: Ordú Uachtarán na Cúirte Breithiúnais an 18 Eanáir 2022 (iarraidh ar réamhrialú ón Cour d'appel de Mons – an Bheilg) – Ryanair DAC v Happy Flights Srl, ar a dtugtaí Happy Flights Sprl

text:
               7.6.2022

               GA

               Iris Oifigiúil an Aontais Eorpaigh

               C 222/24

      Ordú Uachtarán na Cúirte Breithiúnais an 18 Eanáir 2022 (iarraidh ar réamhrialú ón Cour d'appel de Mons – an Bheilg) – Ryanair DAC v Happy Flights Srl, ar a dtugtaí Happy Flights Sprl
      (Cás C-386/21) (1)

      (2022/C 222/38)
      Teanga an cháis: an Fhraincis
      D’ordaigh Uachtarán na Cúirte Breithiúnais an cás a bhaint ón gclár.

         (1)  IO C 382, 20.09.2021


title: Cás C-504/21: Ordú Uachtarán na Cúirte Breithiúnais an 11 Márta 2022 (iarraidh ar réamhrialú ón Verwaltungsgericht Stade – an Ghearmáin) – Antragsteller 1, Antragsteller 2, Antragsteller 3, Antragsteller 4, Antragsteller 5 v Bundesrepublik Deutschland

text:
               7.6.2022

               GA

               Iris Oifigiúil an Aontais Eorpaigh

               C 222/24

      Ordú Uachtarán na Cúirte Breithiúnais an 11 Márta 2022 (iarraidh ar réamhrialú ón Verwaltungsgericht Stade – an Ghearmáin) – Antragsteller 1, Antragsteller 2, Antragsteller 3, Antragsteller 4, Antragsteller 5 v Bundesrepublik Deutschland
      (Cás C-504/21) (1)

      (2022/C 222/39)
      Teanga an cháis: an Ghearmáinis
      D’ordaigh Uachtarán na Cúirte Breithiúnais an cás a bhaint ón gclár.

         (1)  IO C 490, 06.12.2021


title: Cás T-176/22: Caingean arna tabhairt an 4 Aibreán 2022 – Mellish v an Coimisiún

text:
               7.6.2022

               GA

               Iris Oifigiúil an Aontais Eorpaigh

               C 222/29

      Caingean arna tabhairt an 4 Aibreán 2022 – Mellish v an Coimisiún
      (Cás T-176/22)
      (2022/C 222/53)
      Teanga an cháis: an Fhraincis

         Páirtithe

         Iarratasóir: Philip Mellish (Uccle, an Bheilg) (ionadaí: N. de Montigny, Dlíodóir)

         Cosantóir: An Coimisiún Eorpach

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  duillín tuarastail an iarratasóra ó mhí an Mheithimh 2021 agus an nóta ó Roinn Acmhainní Daonna an Choimisiúin an 14 Meitheamh 2021 á chur in iúl dó nach bhfaigheadh sé, tar éis Brexit, an chnapshuim chun costais taistil a aisíoc leis an áit tionscnaimh a thuilleadh ó 2021 i leith a neamhniú;

                  —

                  cinneadh an 22 Nollaig 2021, lena ndiúltaítear do ghearán an 1 Meán Fómhair 2021, a neamhniú a mhéid a mheastar cúiseanna a chur leis an gcinneadh a chonspóidtear;

                  —

                  a ordú don chosantóir na costais a íoc

         Saincheisteanna dlí agus príomhargóintí.

      Mar thaca leis an gcaingean, maíonn an t-iarratasóir trí shaincheist dlí.

                  1.

                  An chéad saincheist dlí ina líomhnaítear cur i bhfeidhm teileolaíoch agus éifeachtach Rialacháin Foirne Oifigigh an Aontais Eorpaigh (“na Rialacháin Foirne”), earráid dlí ag an lucht riaracháin, sárú ar Airteagal 7(4) d'Iarscríbhinn VII a ghabhann leis na Rialacháin Foirne agus go sáraíonn na forálacha ginearálta cur chun feidhme a bhaineann le háit tionscnaimh na Rialacháin Foirne.

                  2.

                  An dara saincheist dlí ina líomhnaítear sárú ar phrionsabal na córa comhionainne agus an idirdhealaithe gan chúis, pléadáil neamhdhleathachta agus teip deireadh iomlán a chur le haisíocaíocht sa chás go gcailltear saoránacht.

                  3.

                  An tríú saincheist dlí, mar mhalairt air sin, ina líomhnaítear, ar an gcéad dul síos, cur i bhfeidhm i gcomhréir leis an tsolúbthacht atá geallta ag an Aontas Eorpach maidir le léirmhíniú leathan na Rialachán Foirne i ndáil le náisiúnaigh na Breataine agus i gcomhréir leis na rialacha inmheánacha eile agus, ar an dara dul síos, sárú ar phrionsabal an chúitimh as staid an bhaill foirne mar dhuine easaoránach.


title: Cás T-177/22: Caingean arna tabhairt an 4 Aibreán 2022 – Chambers agus páirtithe eile v an Coimisiún

text:
               7.6.2022

               GA

               Iris Oifigiúil an Aontais Eorpaigh

               C 222/30

      Caingean arna tabhairt an 4 Aibreán 2022 – Chambers agus páirtithe eile v an Coimisiún
      (Cás T-177/22)
      (2022/C 222/54)
      Teanga an cháis: an Fhraincis

         Páirtithe

         Iarratasóir: Alexander Chambers (Barcelona, an Spáinn) agus naonúr iarratasóirí eile (ionadaí: N. de Montigny, Dlíodóir)

         Cosantóir: An Coimisiún Eorpach

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  duillíní pá na n-iarratasóirí a bhaineann le mí an Mheithimh 2021 a neamhniú a mhéid is léiriú iad ar chinneadh deireadh a chur leis an liúntas cnapshuime atá dlite i ndáil le haisíoc costas taistil ón áit fostaíochta go dtí an áit tionscnaimh;

                  —

                  cinneadh an 22 Nollaig 2021 lena ndiúltaítear don ghearán an 30 Lúnasa 2021 a neamhniú, a mhéid a thugann sé cúiseanna breise leis an gcinneadh a chonspóidtear;

                  —

                  a ordú don chosantóir na costais a íoc.

         Saincheisteanna dlí agus príomhargóintí.

      Chun tacú leis an ngníomhaíocht, chuir na hiarratasóirí trí phléadáil dlí ar aghaidh atá, go bunúsach, comhionann nó cosúil leo siúd a bhfuiltear ag brath orthu i gCás T-177/22, Mellish v an Coimisiún.


title: Cás T-192/22: Caingean arna tabhairt an 13 Aibreán 2022 – Polynt v ECHA

text:
               7.6.2022

               GA

               Iris Oifigiúil an Aontais Eorpaigh

               C 222/30

      Caingean arna tabhairt an 13 Aibreán 2022 – Polynt v ECHA
      (Cás T-192/22)
      (2022/C 222/55)
      Teanga an cháis: an Béarla

         Páirtithe

         Iarratasóir: Polynt SpA (Scanzorosciate, an Iodáil) (ionadaithe: C. Mereu agus S. Abdel-Qader, Dlíodóirí)

         Cosantóir: an Ghníomhaireacht Eorpach Ceimiceán

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  a dhearbhú go bhfuil an t-iarratas seo inghlactha agus go bhfuil bunús leis;

                  —

                  Cinneadh na Gníomhaireachta Eorpaí Ceimiceán, a seoladh trí litir an 4 Feabhra 2022 (FUP- DEV-01-21200655590-58-0000-CCH-1-2_FTR_NOTIF), lenar cuireadh mainneachtain freagra a thabhairt ar chinneadh measúnaithe sainchomhaid in iúl, a chur neamhní;

                  —

                  a dhearbhú – nó a ordú do ECHA beart a ghlacadh lena ndearbhaítear – go scaoiltear an t-iarratasóir ón oibleagáid chun faisnéis ar bith a chur faoi bhráid ECHA tar éis scor de tháirgeadh na substainte atá i gceist, nach mbeidh ar fáil ina dhiadh sin – toisc force majeure; agus

                  —

                  a ordú d’ECHA costais na n-imeachtaí seo a íoc go hiomlán.

         Saincheisteanna dlí agus príomhargóintí.

      Mar thaca leis an gcaingean, maíonn an t-iarratasóir ceithre shaincheist dlí.

                  1.

                  An chéad saincheist dlí lena n-éilítear gur sháraigh an cosantóir an prionsabal force majeure nuair a dhearbhaigh sí nach scaoiltear an t-iarratasóir ón oibleagáid maidir leis an bhfaisnéis a iarradh sa chéad chinneadh maidir le comhlíonadh a sheiceáil i leith na substaintí a chur ar fáil de bharr scor de tháirgeadh na substainte 1,3-dé-ocsó-2-beansófúrán - 5- aigéad carbocsaileach le nónán-1-ol (EC Uimhir 941-303-6) (“na substaintí”) tar éis an chinnidh dheireanaigh seiceála ar chomhlíonadh le cúiseanna force majeure a ghlacadh.

                  2.

                  An dara saincheist dlí lena n-éilítear gur sháraigh an cosantóir Airteagal 50(2) de Rialachán (CE) Uimh. 1907/2006 ó Pharlaimint na hEorpa agus ón gComhairle (1) (“Rialachán REACH”).

                  3.

                  An tríú saincheist dlí lena n-éilítear gur sháraigh an cosantóir Airteagail 5 agus 6 de Rialachán REACH.

                  4.

                  An ceathrú saincheist dlí lena n-éilítear gur sháraigh an cosantóir prionsabal na comhréireachta

         (1)  Rialachán (CE) Uimh. 1907/2006 ó Pharlaimint na hEorpa agus ón gComhairle an 18 Nollaig 2006 maidir le Ceimiceáin a Chlárú, a Mheasúnú, a Údarú agus a Shrianadh, lena mbunaítear Gníomhaireacht Eorpach Ceimiceán, lena leasaítear Treoir 1999/45/CE agus lena aisgheartaítear Rialachán (CEE) Uimh. 793/93 ón gComhairle agus Raialchán (CE) Uimh. 1488/94 ón gCoimisiún chomh maith le Treoir 76/769/CEE ón gComhairle agus Treoracha 91/155/CEE, 93/67/CEE, 93/105/CE and 2000/21/CE ón gCoimisiún (IO 2006 L 396, lch. 1).


title: Cás T-194/22: Caingean arna tabhairt an 14 Aibreán 2022 – Zelmotor v EUIPO – B&B Trends (zelmotor)

text:
               7.6.2022

               GA

               Iris Oifigiúil an Aontais Eorpaigh

               C 222/31

      Caingean arna tabhairt an 14 Aibreán 2022 – Zelmotor v EUIPO – B&B Trends (zelmotor)
      (Cás T-194/22)
      (2022/C 222/56)
      Teanga inar taisceadh an t-iarratas: an Pholainnis

         Páirtithe

         Iarratasóir: Zelmotor sp. z o.o. (Rzeszów, an Pholainn) (ionadaí: M. Rumak, Dlíodóir)

         Cosantóir: Oifig Maoine Intleachtúla an Aontais Eorpaigh (EUIPO)

         Páirtí eile sna himeachtaí os comhair an Bhoird Achomhairc: B&B Trends, SL (Santa Perpetua de Mogoda, an Spáinn)

         Sonraí na n-imeachtaí os comhair EUIPO

         Dílseánach an trádmhairc faoi cheist: an t-iarratasóir

         Trádmharc atá faoi cheist: Marc fíortha ina bhfuil an ghné focail “zelmotor” – Trádmharc de chuid an Aontais Eorpaigh Uimh. 10 980 225

         Nós imeachta os comhair EUIPO: Imeachtaí maidir le cúlghairm

         Cinneadh atá faoi chonspóid: Cinneadh ón Dara Bord Achomhairc de EUIPO an 4 Feabhra 2022 i gCás R 927/2021-2

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  an cinneadh ón Dara Bord Achomhairc de EUIPO an 4 Feabhra 2022 i gCás R 927/2021-2 a chur ar neamhní i bpáirt, a mhéid a dhéantar dearbhú neamhbhailíochta leis i leith na n-earraí agus na seirbhísí in Aicmí 7, 9 agus 35, seachas státair agus rótair in Aicme 7;

                  —

                  a ordú do EUIPO agus don pháirtí eile sna himeachtaí na costais arna dtabhú ag an iarratasóir, i dteanna a gcostas féin, a íoc.

         Saincheisteanna dlí arna maíomh

                  —

                  Sárú ar Airteagal 58(1)(a) de Rialachán (AE) 2017/1001 ó Pharlaimint na hEorpa agus ón gComhairle.


title: Cás T-197/22: Caingean arna tabhairt an 18 Aibreán 2022 – Ioulia and Irene Tseti Pharmaceutical Laboratories v EUIPO – Arbora & Ausonia (InterMed Pharmaceutical Laboratories eva intima)

text:
               7.6.2022

               GA

               Iris Oifigiúil an Aontais Eorpaigh

               C 222/32

      Caingean arna tabhairt an 18 Aibreán 2022 – Ioulia and Irene Tseti Pharmaceutical Laboratories v EUIPO – Arbora & Ausonia (InterMed Pharmaceutical Laboratories eva intima)
      (Cás T-197/22)
      (2022/C 222/57)
      Teanga inar taisceadh an t-iarratas: an Béarla

         Páirtithe

         Iarratasóir: Ioulia and Irene Tseti Pharmaceutical Laboratories SA (Aithin, an Ghréig) (ionadaithe: C. Chrysanthis, P. Chardalia agus A. Vasilogamvrou, dlíodóirí)

         Cosantóir: Oifig Maoine Intleachtúla an Aontais Eorpaigh (EUIPO)

         Páirtí eile sna himeachtaí os comhair an Bhoird Achomhairc: Arbora & Ausonia, SLU (Maidrid, an Spáinn)

         Sonraí na n-imeachtaí os comhair EUIPO

         Iarratasóir an trádmhairc faoi cheist: Iarratasóir os comhair na Cúirte Ginearálta

         Trádmharc atá faoi cheist: Clárú idirnáisiúnta lena n-ainmnítear an tAontas Eorpach i ndáil le marc fíortha ina bhfuil an ghné focail “InterMed Pharmaceutical Laboratories eva intima” – Iarratas ar chlárú Uimh. 18 127 265

         Nós imeachta os comhair EUIPO: Imeachtaí freasúra

         Cinneadh atá faoi chonspóid: Cinneadh ón gcéad Bhord Achomhairc de EUIPO an 1 Márta 2022 i gCás R 1244/2021-1

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  an cinneadh atá faoi chonspóid a chur ar neamhní a mhéid a rinne sé achomharc ina choinne;

                  —

                  a ordú do EUIPO agus ARBORA & AUSONIA, SLU, má thagann sé chun bheith ina idiragraí, costais an t-iarratasóir íoc.

         Saincheist dlí arna maíomh

                  —

                  Sárú ar Airteagal 8(1)(b) de Rialachán (AE) Uimh. 207/2009 ón gComhairle.


title: Cás T-198/22: Caingean arna tabhairt an 18 Aibreán 2022 – Ioulia agus Irene Tseti Pharmaceutical Laboratories v EUIPO – Arbora & Ausonia (InterMed Pharmaceutical Laboratories eva intima)

text:
               7.6.2022

               GA

               Iris Oifigiúil an Aontais Eorpaigh

               C 222/32

      Caingean arna tabhairt an 18 Aibreán 2022 – Ioulia agus Irene Tseti Pharmaceutical Laboratories v EUIPO – Arbora & Ausonia (InterMed Pharmaceutical Laboratories eva intima)
      (Cás T-198/22)
      (2022/C 222/58)
      Teanga inar taisceadh an t-iarratas: an Béarla

         Páirtithe

         Iarratasóir: Ioulia and Irene Tseti Pharmaceutical Laboratories SA (an Aithin, an Ghréig) (ionadaithe: C. Chrysanthis, P. Chardalia agus A. Vasilogamvrou, Dlíodóirí)

         Cosantóir: Oifig Maoine Intleachtúla an Aontais Eorpaigh (EUIPO)

         Páirtí eile sna himeachtaí os comhair an Bhoird Achomhairc: Arbora & Ausonia, SLU (Maidrid, an Spáinn)

         Sonraí na n-imeachtaí os comhair EUIPO

         Iarratasóir an trádmhairc faoi cheist: Iarratasóir os comhair na Cúirte Ginearálta

         Trádmharc atá faoi cheist: Iarratas ar mharc fíortha de chuid an Aontais Eorpaigh “InterMed Pharmaceutical Laboratories eva intima” – Iarratas ar chlárú Uimh. 18 127 266

         Nós imeachta os comhair EUIPO: Imeachtaí freasúra

         Cinneadh atá faoi chonspóid: Cinneadh ón gcéad Bhord Achomhairc de EUIPO an 1 Márta 2022 i gCás R 1245/2021-1

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  an cinneadh atá faoi chonspóid a chur ar neamhní, a mhéid a rinne sé achomharc ina choinne;

                  —

                  a ordú do EUIPO agus do Arbora & Ausonia SLU, má thagann sé chun bheith ina idiragraí, costais an iarratasóra a íoc.

         Saincheist dlí arna maíomh

                  —

                  Sárú ar Airteagal 8(1)(b) de Rialachán (CE) Uimh. 207/2009 ón gComhairle.


title: Cás T-199/22: Caingean arna tabhairt an 13 Aibreán 2022 – Perfetti Van Melle v EUIPO (Léiriú ar choimeádán sorcóireach le línte corracha)

text:
               7.6.2022

               GA

               Iris Oifigiúil an Aontais Eorpaigh

               C 222/33

      Caingean arna tabhairt an 13 Aibreán 2022 – Perfetti Van Melle v EUIPO (Léiriú ar choimeádán sorcóireach le línte corracha)
      (Cás T-199/22)
      (2022/C 222/59)
      Teanga an cháis: an Iodáilis

         Páirtithe

         Iarratasóir: Perfetti Van Melle SpA (Lainate, an Iodáil) (ionadaithe: P. Testa agus C. Pappalardo, Dlíodóirí)

         Cosantóir: Oifig Maoine Intleachtúla an Aontais Eorpaigh (EUIPO)

         Sonraí na n-imeachtaí os comhair EUIPO

         Trádmharc atá faoi cheist: Iarratas ar thrádmharc fíortha de chuid an Aontais Eorpaigh (Léiriú ar choimeádán sorcóireach le línte corracha) – Iarratas ar chlárú uimh. 18 355 641

         Cinneadh atá faoi chonspóid: Cinneadh ón gcúigiú Bord Achomhairc de EUIPO an 10 Feabhra 2022 i gCás R 1530/2021-5

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  an cinneadh atá faoi chonspóid a chur ar neamhní;

                  —

                  a ordú do EUIPO na costais a íoc.

         Saincheisteanna dlí

                  —

                  Sárú ar Airteagal 7(1)(b) de Rialachán (AE) 2017/1001 ó Pharlaimint na hEorpa agus ón gComhairle.


title: Cás T-201/22: Caingean arna tabhairt an 13 Aibreán 2022 – TA Towers v EUIPO – Wobben Properties (Ábhair thógála)

text:
               7.6.2022

               GA

               Iris Oifigiúil an Aontais Eorpaigh

               C 222/34

      Caingean arna tabhairt an 13 Aibreán 2022 – TA Towers v EUIPO – Wobben Properties (Ábhair thógála)
      (Cás T-201/22)
      (2022/C 222/60)
      Teanga inar taisceadh an t-iarratas: an Béarla

         Páirtithe

         Iarratasóir: TA Towers ApS (Odense, an Danmhairg) (ionadaí: L. Andersen, Dlíodóir.)

         Cosantóir: Oifig Maoine Intleachtúla an Aontais Eorpaigh (EUIPO)

         Páirtí eile sna himeachtaí os comhair an Bhoird Achomhairc: Wobben Properties GmbH (Aurich, an Ghearmáin)

         Sonraí na n-imeachtaí os comhair EUIPO

         Dílseánach an dearaidh atá faoi cheist: Iarratasóir sna himeachtaí os comhair na Cúirte Ginearálta

         Dearadh atá faoi cheist: Dearadh pobail Uimh. 6 352 332-0002 (Ábhair thógála)

         Nós imeachta roimh EUIPO: Imeachtaí cealaithe

         An cinneadh atá faoi chonspóid: Cinneadh ón dtríú Bhord Achomhairc de EUIPO an 11 Feabhra 2022 i gCás R 2491/2020-3

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  an cinneadh atá faoi chonspóid a chur ar neamhní;

                  —

                  cinneadh an Rannáin Cealaithe an 20 Samhain 2020 i gCás ICD 108 310 a chur ar neamhní;

                  —

                  a ordú do EUIPO agus don iarratasóir ar chealúchán costais na n-imeachtaí a íoc os comhair an Rannáin Cealúcháin, an Bhoird Achomhairc agus na Cúirte Ginearálta.

         Saincheisteanna dlí

                  —

                  Sárú ar Airteagal 6(1)(b) de Rialachán (CE) Uimh. 6/2002 ón gComhairle;

                  —

                  Sárú ar Airteagal 8 de Rialachán (CE) Uimh. 6/2002 ón gComhairle;

                  —

                  Sárú ar Airteagal 62 de Rialachán (CE) Uimh. 6/2002 ón gComhairle.


title: Cás T-202/22: Caingean arna tabhairt an 13 Aibreán 2022 – TA Towers v EUIPO – Wobben Properties (Ábhair Tógála)

text:
               7.6.2022

               GA

               Iris Oifigiúil an Aontais Eorpaigh

               C 222/34

      Caingean arna tabhairt an 13 Aibreán 2022 – TA Towers v EUIPO – Wobben Properties (Ábhair Tógála)
      (Cás T-202/22)
      (2022/C 222/61)
      Teanga inar taisceadh an t-iarratas: an Béarla

         Páirtithe

         Iarratasóir: TA Towers ApS (Odense, an Danmhairg) (ionadaí: L. Andersen, Dlíodóir)

         Cosantóir: Oifig Maoine Intleachtúla an Aontais Eorpaigh (EUIPO)

         Páirtí eile sna himeachtaí os comhair an Bhoird Achomhairc: Wobben Properties GmbH (Aurich, an Ghearmáin)

         Sonraí na n-imeachtaí os comhair EUIPO

         Dílseánach an dearaidh atá faoi cheist: Iarratasóir sna himeachtaí os comhair na Cúirte Ginearálta

         Dearadh atá faoi cheist: Dearadh Comhphobail Uimh. 6 352 332-0001 (Ábhair Tógála)
      Nós imeachta os comhair EUIPO: Imeachtaí cealúcháin

         An cinneadh atá faoi chonspóid: Cinneadh ón Tríú Bord Achomhairc de EUIPO an 11 Feabhra 2022 i gCás R 2493/2020-3

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  an cinneadh atá faoi chonspóid a chur ar neamhní;

                  —

                  cinneadh an Rannáin Cealúcháín an 20 Samhain 2020 i gCás ICD 108 309 a chur ar neamhní;

                  —

                  a ordú do EUIPO agus don iarratasóir um neamhbhailíocht costais na n-imeachtaí os comhair an Rannáin Cealúcháín, an Bhoird Achomhairc agus na Cúirte Ginearálta a íoc.

         Saincheisteanna dlí

                  —

                  Sárú ar Airteagal 6 de Rialachán (CE) Uimh. 6/2002 ón gComhairle;

                  —

                  Sárú ar Airteagal 8 de Rialachán (CE) Uimh. 6/2002 ón gComhairle;

                  —

                  Sárú ar Airteagal 62 de Rialachán (CE) Uimh. 6/2002 ón gComhairle.


title: Cás T-204/22: Caingean arna tabhairt an 14 Aibreán 2022 – Rimini Street v EUIPO – (OTHER COMPANIES DO SOFTWARE WE DO SUPPORT)

text:
               7.6.2022

               GA

               Iris Oifigiúil an Aontais Eorpaigh

               C 222/35

      Caingean arna tabhairt an 14 Aibreán 2022 – Rimini Street v EUIPO – (OTHER COMPANIES DO SOFTWARE WE DO SUPPORT)
      (Cás T-204/22)
      (2022/C 222/62)
      Teanga an cháis: an Béarla

         Páirtithe

         Iarratasóir: Rimini Street, Inc. (Las Vegas, Nevada, na Stáit Aontaithe) (ionadaithe: E. Ratjen, Dlíodóir)

         Cosantóir: Oifig Maoine Intleachtúla an Aontais Eorpaigh (EUIPO)

         Sonraí na n-imeachtaí os comhair EUIPO

         Trádmharc atá faoi cheist: Clárú idirnáisiúnta lena n-ainmnítear an tAontas Eorpach i ndáil leis an trádmharc “OTHER COMPANIES DO SOFTWARE WE DO SUPPORT”– Iarratas ar chlárú Uimh. 1 559 651

         Cinneadh atá faoi chonspóid: Cinneadh ón gceathrú Bord Achomhairc de EUIPO an 14 Feabhra 2022 i gCás R 1389/2021-4

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  an cinneadh atá faoi chonspóid a chur ar neamhní;

                  —

                  a ordú do EUIPO íoc as na costais.

         Saincheist dlí arna maíomh

                  —

                  Sárú ar Airteagal 7(1)(b) de Rialachán (CE) 207/2009 ón gComhairle i gcomhar le hAirteagal 7(2) de Rialachán (AE) 2017/1001 ó Pharlaimint na hEorpa agus ón gComhairle.


title: Cás T-210/22: Caingean arna tabhairt an 21 Aibreán 2022 – Procter & Gamble v EUIPO (Safeguard)

text:
               7.6.2022

               GA

               Iris Oifigiúil an Aontais Eorpaigh

               C 222/36

      Caingean arna tabhairt an 21 Aibreán 2022 – Procter & Gamble v EUIPO (Safeguard)
      (Cás T-210/22)
      (2022/C 222/63)
      Teanga an cháis: an Béarla

         Páirtithe

         Iarratasóir: The Procter & Gamble Company (Cincinnati, Ohio, Stáit Aontaithe Mheiriceá) (ionadaí: M. Körner, Dlíodóir)

         Cosantóir: Oifig Maoine Intleachtúla an Aontais Eorpaigh (EUIPO)

         Sonraí na n-imeachtaí os comhair EUIPO

         Trádmharc atá faoi cheist: Iarratas ar mharc fíortha de chuid an Aontais Eorpaigh ina bhfuil an ghné focail Safeguard – Iarratas ar chlárú Uimh. 18 457 075

         Cinneadh atá faoi chonspóid: Cinneadh ón gCúigiú Bord Achomhairc de EUIPO an 21 Feabhra 2022 i gcás R 1753/2021-5

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  an cinneadh atá faoi chonspóid a chur ar neamhní;

                  —

                  a ordú do EUIPO na costais a íoc.

         Saincheist dlí arna maíomh

                  —

                  Sárú ar Airteagal 7(1)(b) agus (c) mar aon le hAirteagal 7(2) de Rialachán (AE) 2017/1001 ó Pharlaimint na hEorpa agus ón gComhairle.


title: Cás T-215/22: Caingean arna tabhairt an 22 Aibreán 2022 – Synesis v an Chomhairle

text:
               7.6.2022

               GA

               Iris Oifigiúil an Aontais Eorpaigh

               C 222/36

      Caingean arna tabhairt an 22 Aibreán 2022 – Synesis v an Chomhairle
      (Cás T-215/22)
      (2022/C 222/64)
      Teanga an cháis: an Ghearmáinis

         Páirtithe

         Iarratasóir: Synesis TAA (Mionsc, an Bhealarúis) (ionadaithe: G. Lansky agus A. Egger, Dlíodóirí)

         Cosantóir: Comhairle an Aontais Eorpaigh

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  i gcomhréir le hAirteagal 263 CFAE, Cinneadh (CBES) 2022/307 ón gComhairle an 24 Feabhra 2022 lena leasaítear Cinneadh 2012/642/CBES a bhaineann le bearta sriantacha i bhfianaise na staide sa Bhealarúis (IO L 46, lch. 97), Rialachán Cur Chun Feidhme (AE) 2022/300 ón gComhairle an 24 Feabhra 2022 lena gcuirtear chun feidhme Airteagal 8a de Rialachán (CE) Uimh. 765/2006 a bhaineann le bearta sriantacha i bhfianaise na staide sa Bhealarúis (IO L 46, lch. 3), a mhéid a bhaineann leis an iarratasóir, a chur ar neamhní;

                  —

                  a ordú don Chomhairle costais na n-imeachtaí a íoc, i gcomhréir le hAirteagal 134 de Rialacha Nós Imeachta na Cúirte Ginearálta.

         Saincheisteanna dlí agus príomhargóintí

      Mar fhoras i dtaca le neamhdhlíthiúlacht na ngníomhartha dlíthiúla atá faoi chonspóid, a mhéid a bhaineann siad léi, ardaíonn an t-iarratasóir saincheist dlí amháin, is é sin go ndearna an Chomhairle earráid fhollasach measúnaithe agus, go háirithe, gur mhainnigh sí ina duaglais maidir le fíorú. Níor thug an Chomhairle aon fhianaise nithiúil ar aird chun a léiriú gur go bailí a cuireadh ainm an iarratasóra ar an liosta sna gníomhartha dlíthiúla atá faoi chonspóid.


title: Cás T-216/22: Caingean arna tabhairt an 22 Aibreán 2022 – Shatrov v an Chomhairle

text:
               7.6.2022

               GA

               Iris Oifigiúil an Aontais Eorpaigh

               C 222/37

      Caingean arna tabhairt an 22 Aibreán 2022 – Shatrov v an Chomhairle
      (Cás T-216/22)
      (2022/C 222/65)
      Teanga an cháis: an Ghearmáinis

         Páirtithe

         Iarratasóir: Alexander Evgenevich Shatrov (Mionsc, an Bhealarúis) (ionadaithe: G. Lansky agus A. Egger, Dlíodóirí)

         Cosantóir: Comhairle an Aontais Eorpaigh

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  i gcomhréir le hAirteagal 263 CFAE, Cinneadh (CBES) 2022/307 ón gComhairle an 24 Feabhra 2022 lena leasaítear Cinneadh 2012/642/CBES a bhaineann le bearta sriantacha i bhfianaise na staide sa Bhealarúis (IO L 46, lch. 97), Rialachán Cur Chun Feidhme (AE) 2022/300 ón gComhairle an 24 Feabhra 2022 lena gcuirtear chun feidhme Airteagal 8a de Rialachán (CE) Uimh. 765/2006 a bhaineann le bearta sriantacha i bhfianaise na staide sa Bhealarúis (IO L 46, lch. 3), a mhéid a bhaineann leis an iarratasóir, a chur ar neamhní;

                  —

                  a ordú don Chomhairle costais na n-imeachtaí a íoc, i gcomhréir le hAirteagal 134 de Rialacha Nós Imeachta na Cúirte Ginearálta.

         Saincheisteanna dlí agus príomhargóintí

      Mar fhoras i dtaca le neamhdhlíthiúlacht na ngníomhartha dlíthiúla atá faoi chonspóid, a mhéid a bhaineann siad leis, ardaíonn an t-iarratasóir saincheist dlí amháin, is é sin go ndearna an Chomhairle earráid fhollasach measúnaithe agus, go háirithe, gur mhainnigh sí ina duaglais maidir le fíorú. Níor thug an Chomhairle aon fhianaise nithiúil ar aird, chun a léiriú gur go bailí a cuireadh ainm an iarratasóra ar an liosta sna gníomhartha dlíthiúla atá faoi chonspóid.


title: Cás T-307/21: Ordú na Cúirte Ginearálta (an Dara Dlísheomra) an 1 Aibreán 2022 – Classen Holz Kontor v EUIPO – Deutsche Steinzeug Cremer & Breuer (DRYTILE)

text:
               7.6.2022

               GA

               Iris Oifigiúil an Aontais Eorpaigh

               C 222/37

      Ordú na Cúirte Ginearálta (an Dara Dlísheomra) an 1 Aibreán 2022 – Classen Holz Kontor v EUIPO – Deutsche Steinzeug Cremer & Breuer (DRYTILE)
      (Cás T-307/21) (1)

      (2022/C 222/66)
      Teanga an cháis: an Ghearmáinis
      D’ordaigh Uachtarán an Dara Dlísheomra an cás a bhaint ón gclár.

         (1)  IO C 289 an 19.7.2021.


title: Cás T-308/21: Ordú na Cúirte Ginearálta (an Deichiú Dlísheomra) an 1 Aibreán 2022 – Classen Holz Kontor v EUIPO

text:
               7.6.2022

               GA

               Iris Oifigiúil an Aontais Eorpaigh

               C 222/38

      Ordú na Cúirte Ginearálta (an Deichiú Dlísheomra) an 1 Aibreán 2022 – Classen Holz Kontor v EUIPO
      (Cás T-308/21) (1)

      (2022/C 222/67)
      Teanga an cháis: an Ghearmáinis
      D’ordaigh Uachtarán an Deichiú Dlísheomra an cás a bhaint ón gclár.

         (1)  IO C 289 an 19.7.2021.


title: Cás T-587/21: Ordú na Cúirte Ginearálta (an Cúigiú Dlísheomra) an 31 Márta 2022 – lastminute foundation v EUIPO – Scai Comunicazione (B Heroes)

text:
               7.6.2022

               GA

               Iris Oifigiúil an Aontais Eorpaigh

               C 222/38

      Ordú na Cúirte Ginearálta (an Cúigiú Dlísheomra) an 31 Márta 2022 – lastminute foundation v EUIPO – Scai Comunicazione (B Heroes)
      (Cás T-587/21) (1)

      (2022/C 222/68)
      Teanga an cháis: an Iodáilis
      D’ordaigh Uachtarán an Cúigiú Dlísheomra an cás a bhaint ón gclár.

         (1)  IO C 462 an 15.11.2021.


title: Cás C-185/20 P: Ordú na Cúirte Breithiúnais (an Naoú Dlísheomra) an 18 Eanáir 2022 – an Ungáir v an Coimisiún Eorpach (Achomharc – Airteagal 181 de Rialacha Nós Imeachta na Cúirte Breithiúnas – Caingean le haghaidh neamhniú – EAGF agus CETFT – Caiteachas eisiata ó mhaoiniú an Aontais Eorpaigh – Caiteachas na hUngáire)

text:
               7.6.2022

               GA

               Iris Oifigiúil an Aontais Eorpaigh

               C 222/2

      Ordú na Cúirte Breithiúnais (an Naoú Dlísheomra) an 18 Eanáir 2022 – an Ungáir v an Coimisiún Eorpach
      (Cás C-185/20 P) (1)

      (Achomharc - Airteagal 181 de Rialacha Nós Imeachta na Cúirte Breithiúnas - Caingean le haghaidh neamhniú - EAGF agus CETFT - Caiteachas eisiata ó mhaoiniú an Aontais Eorpaigh - Caiteachas na hUngáire)
      (2022/C 222/02)
      Teanga an cháis: an Ungáiris

         Páirtithe

         Iarratasóir: an Ungáir (ionadaithe: M.Z. Fehér agus G. Koós, Gníomhairí)

         Páirtí eile sna himeachtaí: an Coimisiún Eorpach (ionadaithe: V. Bottka agus J. Aquilina, Gníomhairí)

         An chuid oibríochtúil

                  1.

                  Déantar an t-achomharc a dhíbhe mar is léir go bhfuil sé neamh-inghlactha agus, go páirteach, gan bhunús go follasach.

                  2.

                  Ordaítear don Ungáir na costais a íoc.

         (1)  IO C 262, 10.08.2020


title: Cás C-663/20 P: Ordú na Cúirte (an Séú Dlísheomra) an 3 Márta 2022 – an Bord Réitigh Aonair v Hypo Vorarlberg Bank AG (Achomharc – Airteagal 182 de Rialacha Nós Imeachta na Cúirte Breithiúnais – Aontas Baincéireachta – Sásra Réitigh Aonair (SRA) – Ciste Réitigh Aonair (CRA) – Ríomh na ranníocaíochtaí ex ante don bhliain 2017 – Fíordheimhniú cinnidh ón mBord Réitigh Aonair (BRA) – Dualgas na cúiseanna a lua – Sonraí rúnda)

text:
               7.6.2022

               GA

               Iris Oifigiúil an Aontais Eorpaigh

               C 222/2

      Ordú na Cúirte (an Séú Dlísheomra) an 3 Márta 2022 – an Bord Réitigh Aonair v Hypo Vorarlberg Bank AG
      (Cás C-663/20 P) (1)

      (Achomharc - Airteagal 182 de Rialacha Nós Imeachta na Cúirte Breithiúnais - Aontas Baincéireachta - Sásra Réitigh Aonair (SRA) - Ciste Réitigh Aonair (CRA) - Ríomh na ranníocaíochtaí ex ante don bhliain 2017 - Fíordheimhniú cinnidh ón mBord Réitigh Aonair (BRA) - Dualgas na cúiseanna a lua - Sonraí rúnda)
      (2022/C 222/03)
      Teanga an cháis: an Ghearmáinis

         Páirtithe

         Iarratasóir: an Bord Réitigh Aonair (BRA) (ionadaithe: ar dtús P. A. Messina, J. Kerlin agus H. Ehlers, i gcáil Gníomhairí, le tacaíocht ó H.-G. Kamann agus P. Gey, Rechtsanwälte, agus ó F. Louis, avocat, agus ina dhiaidh sin J. Kerlin agus H. Ehlers, i gcáil Gníomhairí, le tacaíocht ó H.-G. Kamann agus P. Gey, Rechtsanwälte, agus ó F. Louis, avocat)

         Páirtí eile sna himeachtaí: Hypo Vorarlberg Bank AG (ionadaithe: G. Eisenberger, agus A. Brenneis, Rechtsanwälte)

         An chuid oibríochtúil

                  1.

                  Cuirtear breithiúnas Chúirt Ghinearálta an Aontais Eorpaigh an 23 Meán Fómhair 2020, Hypo Vorarlberg Bank/CRU (T-414/17, nár foilsíodh, EU:T:2020:437) ar neamhní.

                  2.

                  Cuirtear Cinneadh an Bhoird Réitigh Aonair ina sheisiún feidhmiúcháin an 11 Aibreán 2017 maidir le ríomh na ranníocaíochtaí ex ante don bhliain 2017 leis an gCiste Réitigh Aonaigh (SRB/ES/SRF/2017/05), a mhéid a bhaineann le Hypo Vorarlberg Bank AG, ar neamhní.

                  3.

                  Coinnítear éifeachtaí chinneadh an Bhoird Réitigh Aonair ina sheisiún feidhmiúcháin an 11 Aibreán 2017, ar ríomh na ranníocaíochtaí ex ante don bhliain 2017 leis an gCiste Réitigh Aonair (SRB/ES/SRF/2017/05), a mhéid a bhaineann le Hypo Vorarlberg Bank AG, go dtí go dtiocfaidh cinneadh nua ón mBord Réitigh Aonair i bhfeidhm, laistigh de thréimhse réasúnach ama, nach féidir a bheith níos faide ná sé mhí ó dháta seirbheála an ordaithe seo, lena socraítear ranníocaíocht ex ante na bunaíochta seo don bhliain 2017 leis an gCiste Réitigh Aonair.

                  4.

                  Íocann an Bord Réitigh Aonair, i dteannta a chostais féin a bhaineann leis na himeachtaí céadchéime agus leis an achomharc, costais Hypo Vorarlberg Bank AG a bhaineann leis na himeachtaí céadchéime.

                  5.

                  Íocann Hypo Vorarlberg Bank AG a chostais féin a bhaineann leis na himeachtaí achomhairc.

                  6.

                  Ní gá a thuilleadh rialú a dhéanamh ar iarratas ó Ríocht na Spáinne chun idirghabháil a dhéanamh chun tacú le conclúidí an Bhoird Réitigh Aonair.

         (1)  IO C 44 an 08.02.2021


title: Cás C-664/20 P: Ordú na Cúirte (an Séú Dlísheomra) an 3 Márta 2022 – an Bord Réitigh Aonair (BRA) v Portigon AG, an Coimisiún Eorpach (Achomharc – Airteagal 182 de Rialacha Nós Imeachta na Cúirte Breithiúnais – Aontas Baincéireachta – Sásra Réitigh Aonair (SRA) – Ciste Réitigh Aonair (CRA) – Ríomh na ranníocaíochtaí ex ante don bhliain 2017 – Fíordheimhniú cinnidh ón mBord Réitigh Aonair (BRA) – Dualgas na cúiseanna a lua – Sonraí rúnda)

text:
               7.6.2022

               GA

               Iris Oifigiúil an Aontais Eorpaigh

               C 222/3

      Ordú na Cúirte (an Séú Dlísheomra) an 3 Márta 2022 – an Bord Réitigh Aonair (BRA) v Portigon AG, an Coimisiún Eorpach
      (Cás C-664/20 P) (1)

      (Achomharc - Airteagal 182 de Rialacha Nós Imeachta na Cúirte Breithiúnais - Aontas Baincéireachta - Sásra Réitigh Aonair (SRA) - Ciste Réitigh Aonair (CRA) - Ríomh na ranníocaíochtaí ex ante don bhliain 2017 - Fíordheimhniú cinnidh ón mBord Réitigh Aonair (BRA) - Dualgas na cúiseanna a lua - Sonraí rúnda)
      (2022/C 222/04)
      Teanga an cháis: an Ghearmáinis

         Páirtithe

         Iarratasóir: an Bord Réitigh Aonair (BRA) (ionadaithe: ar dtús P. A. Messina agus J. Kerlin, i gcáil Gníomhairí, le tacaíocht ó H.-G. Kamann agus P. Gey, Rechtsanwälte, agus ó F. Louis, avocat, agus ina dhiaidh sin K. Jakub, i gcáil Gníomhaire, le tacaíocht ó H.-G. Kamann agus P. Gey, Rechtsanwälte, agus ó F. Louis, avocat)

         Páirthithe eile sna himeachtaí: Portigon AG (ionadaithe: D. Bliesener, F. Geber agus V. Jungkind, Rechtsanwälte), an Coimisiún Eorpach (ionadaithe: D. Triantafyllou, A. Nijenhuis agus A. Steiblytė, i gcáil Gníomhairí)

         An chuid oibríochtúil

                  1.

                  Cuirtear breithiúnas Chúirt Ghinearálta an Aontais Eorpaigh an 23 Meán Fómhair 2020, Portigon v CRU (T-420/17, nár foilsíodh, EU:T:2020:438), ar neamhní.

                  2.

                  Cuirtear Cinneadh an Bhoird Réitigh Aonair ina sheisiún feidhmiúcháin an 11 Aibreán 2017 maidir le ríomh na ranníocaíochtaí ex ante don bhliain 2017 leis an gCiste Réitigh Aonair (SRB/ES/SRF/2017/05), a mhéid a bhaineann le Portigon AG, ar neamhní.

                  3.

                  Coinnítear éifeachtaí chinneadh an Bhoird Réitigh Aonair ina sheisiún feidhmiúcháin an 11 Aibreán 2017, ar ríomh na ranníocaíochtaí ex ante don bhliain 2017 leis an gCiste Réitigh Aonair (SRB/ES/SRF/2017/05), a mhéid a bhaineann le Portigon AG, go dtí go dtiocfaidh cinneadh nua ón mBord Réitigh Aonair i bhfeidhm, laistigh de thréimhse réasúnach ama nach féidir a bheith níos faide ná sé mhí ó dháta seirbheála an ordaithe seo, lena socraítear ranníocaíocht ex ante na bunaíochta seo don bhliain 2017 leis an gCiste Réitigh Aonair.

                  4.

                  Íocann an Bord Réitigh Aonair, i dteannta a chostais féin a bhaineann leis na himeachtaí céadchéime agus leis an achomharc, costais Portigon AG a bhaineann leis an nós imeachta céadchéime.

                  5.

                  Íocann Portigon AG a chostais féin a bhaineann leis na himeachtaí achomhairc.

                  6.

                  Ní gá a thuilleadh rialú a dhéanamh ar iarratas ó Ríocht na Spáinne chun idirghabháil a dhéanamh chun tacú le conclúidí an Bhoird Réitigh Aonair.

         (1)  IO C 44 an 08.02.2021


title: Cás C-28/21: Ordú na Cúirte Breithiúnais (an Deichiú Dlísheomra) an 31 Eanáir 2022 (iarraidh ar réamhrialú ón Sąd Okręgowy w Łodzi – an Pholainn) – TM v EJ (Tarchur chun réamhrialú – Airteagal 99 Rialacha Nós Imeachta na Cúirte Breithiúnais – Árachas i gcoinne dliteanas sibhialta i ndáil le húsáid mótarfheithiclí – Treoir 2009/103/CE – Airteagal 3 – Oibleagáid damáiste do mhaoin a chlúdach – Raon feidhme – Rialachán Ballstáit lena n-eisiatar caillteanas tuillimh ó chumhdach trí árachas éigeantach i gcoinne dliteanais shibhialta i leith úsáid mótarfheithiclí)

text:
               7.6.2022

               GA

               Iris Oifigiúil an Aontais Eorpaigh

               C 222/4

      Ordú na Cúirte Breithiúnais (an Deichiú Dlísheomra) an 31 Eanáir 2022 (iarraidh ar réamhrialú ón Sąd Okręgowy w Łodzi – an Pholainn) – TM v EJ
      (Cás C-28/21) (1)

      (Tarchur chun réamhrialú - Airteagal 99 Rialacha Nós Imeachta na Cúirte Breithiúnais - Árachas i gcoinne dliteanas sibhialta i ndáil le húsáid mótarfheithiclí - Treoir 2009/103/CE - Airteagal 3 - Oibleagáid damáiste do mhaoin a chlúdach - Raon feidhme - Rialachán Ballstáit lena n-eisiatar caillteanas tuillimh ó chumhdach trí árachas éigeantach i gcoinne dliteanais shibhialta i leith úsáid mótarfheithiclí)
      (2022/C 222/05)
      Teanga an cháis: an Pholainnis

         An chúirt a rinne an tarchur

      Sąd Okręgowy w Łodzi

         Páirtithe sna príomhimeachtaí

         Iarratasóir: TM

         Cosantóir: EJ

         An chuid oibríochtúil

      Ní mór an chéad fhomhír d’Airteagal 3 de Threoir 2009/103/CE ó Pharlaimint na hEorpa agus ón gComhairle an 16 Meán Fómhair 2009 a bhaineann le hárachas i gcoinne dliteanas sibhialta i leith úsáid mótarfheithiclí agus le forfheidhmiú na hoibleagáide chun árachú i gcoinne an dliteanais sin a léirmhíniú ar chaoi nach gcuirtear cosc léi ar fhoráil náisiúnta lena bhforáiltear nach gcumhdaíonn árachas éigeantach i gcoinne dliteanas sibhialta maidir le húsáid mótarfheithiclí damáiste arb éard é caillteanas tuillimh, ar choinníoll go mbeidh feidhm ag an teorannú ar chumhdach sin gan aon difríocht sa tslí a gcaitear leis an bpáirtí díobhálaithe nó le húinéir nó coimeádaí na feithicle damáistithe atá bunaithe ar a Bhallstáit cónaithe.

         (1)  IO C 182, 10.05.2021


title: Cás C-35/21: Ordú na Cúirte Breithiúnas (an Deichiú Dlísheomra) an 9 Feabhra 2022 (iarraidh ar réamhrialú ón Varhoven kasatsionen sad – an Bhulgáir) – “Konservinvest”OOD v “Bulkons Parvomay” OOD (Tarchur chun réamhrialú – Airteagal 99 de Rialacha Nós Imeachta na Cúirte Breithiúnais – Scéimeanna cáilíochta do tháirgí talmhaíochta agus do bhia-earraí – Rialachán (AE) Uimh. 1151/2012 – Ainmniúchán tionscnaimh agus tásca geografacha – Airteagal 9 – Cosaint náisiúnta idirthréimhseach – Tásc geografach lena n-ainmnítear táirge talmhaíochta, atá cláraithe faoi reachtaíocht Ballstáit agus a bhfuil cosaint aige ar an leibhéal náisiúnta)

text:
               7.6.2022

               GA

               Iris Oifigiúil an Aontais Eorpaigh

               C 222/5

      Ordú na Cúirte Breithiúnas (an Deichiú Dlísheomra) an 9 Feabhra 2022 (iarraidh ar réamhrialú ón Varhoven kasatsionen sad – an Bhulgáir) – “Konservinvest”OOD v “Bulkons Parvomay” OOD
      (Cás C-35/21) (1)

      (Tarchur chun réamhrialú - Airteagal 99 de Rialacha Nós Imeachta na Cúirte Breithiúnais - Scéimeanna cáilíochta do tháirgí talmhaíochta agus do bhia-earraí - Rialachán (AE) Uimh. 1151/2012 - Ainmniúchán tionscnaimh agus tásca geografacha - Airteagal 9 - Cosaint náisiúnta idirthréimhseach - Tásc geografach lena n-ainmnítear táirge talmhaíochta, atá cláraithe faoi reachtaíocht Ballstáit agus a bhfuil cosaint aige ar an leibhéal náisiúnta)
      (2022/C 222/06)
      Teanga an cháis: an Bhulgáiris

         An chúirt a rinne an tarchur

      Varhoven kasatsionen sad (an Bhulgáir)

         Páirtithe sna príomhimeachtaí

         Iarratasóir:“Konservinvest”OOD

         Cosantóir:“Bulkons Parvomay” OOD

         An chuid obríochtúil

      Ní mór Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí a léirmhíniú sa chaoi is go gcuirtear cosc leis ar reachtaíocht Ballstáit lena bhforáiltear do chóras náisiúnta clárúcháin agus cosanta maidir le hainmniúcháin gheografacha cáilithe a bhaineann le táirgí talmhaíochta agus bia-earraí a thagann faoi raon feidhme an rialacháin sin, nach bhfuil sé beartaithe feidhm a bheith aige ach amháin maidir le díospóidí a bhaineann le sáruithe ar na cearta a eascraíonn as na hainmniúcháin sin idir trádálaithe sa Bhallstát sin a tháirgeann, ar chríoch an Bhallstáit sin, na táirgí ar cláraíodh na hainmniúcháin sin ina leith faoi na rialacha sin.

         (1)  IO C 98, 22.03.2021


title: Cás C-493/21: Ordú na Cúirte Breithiúnais (an tOchtú Dlísheomra) an 1 Márta 2022 (iarraidh ar réamhrialú ón gCúirt Achomhairc – Éire) – Imeachtaí coiriúla i gcoinne K.M. (Tarchur chun réamhrialú – Airteagal 99 de rialacha nós imeachta na Cúirte Breithiúnais – an Comhbheartas iascaigh – Rialachán (CE) Uimh. 1224/2009 – Córas rialaithe chun comhlíonadh rialacha an chomhbheartais iascaigh a áirithiú – Airteagal 89 – Bearta lena n-áiritheofar comhlíonadh na rialacha – Airteagal 90 – Pionóis choiriúla – Prionsabal na comhréireachta – Léiriú ar bhreithiúnas an 11 Feabhra 2021, K.M. (Pionóis arna bhforchur ar chaptaen loinge) (C-77/20, EU:C:2021:112))

text:
               7.6.2022

               GA

               Iris Oifigiúil an Aontais Eorpaigh

               C 222/5

      Ordú na Cúirte Breithiúnais (an tOchtú Dlísheomra) an 1 Márta 2022 (iarraidh ar réamhrialú ón gCúirt Achomhairc – Éire) – Imeachtaí coiriúla i gcoinne K.M.
      (Cás C-493/21) (1)

      (Tarchur chun réamhrialú - Airteagal 99 de rialacha nós imeachta na Cúirte Breithiúnais - an Comhbheartas iascaigh - Rialachán (CE) Uimh. 1224/2009 - Córas rialaithe chun comhlíonadh rialacha an chomhbheartais iascaigh a áirithiú - Airteagal 89 - Bearta lena n-áiritheofar comhlíonadh na rialacha - Airteagal 90 - Pionóis choiriúla - Prionsabal na comhréireachta - Léiriú ar bhreithiúnas an 11 Feabhra 2021, K.M. (Pionóis arna bhforchur ar chaptaen loinge) (C-77/20, EU:C:2021:112))
      (2022/C 222/07)
      Teanga an cháis: an Béarla

         An chúirt a rinne an tarchur

      An Chúirt Achomhairc

         Páirtithe sna príomhimeachtaí coiriúla

         Iarratasóir: K.M.

         Páirtí eile sna himeachtaí: An Stiúrthóir Ionchúiseamh Poiblí

         An chuid oibríochtúil

      Ní mór Airteagail 89 agus 90 de Rialachán (CE) Uimh. 1224/2009 ón gComhairle an 20 Samhain 2009, lena mbunaítear córas rialaithe de chuid an Aontais chun comhlíonadh rialacha an chomhbheartais iascaigh a áirithiú, lena leasaítear Rialacháin (CE) Uimh. 847/96, (CE) Uimh. 2371/2002, (CE) Uimh. 811/2004, (CE) Uimh. 768/2005, (CE) Uimh. 2115/2005, (CE) Uimh. 2166/2005, (CE) Uimh. 388/2006, (CE) Uimh. 509/2007, (CE) Uimh. 676/2007, (CE) Uimh. 1098/2007, (CE) Uimh. 1300/2008, (CE) Uimh. 1342/2008 agus lena n-aisghairtear Rialacháin (CEE) Uimh. 2847/93, (CE) Uimh. 1627/94 agus (CE) Uimh. 1966/2006, arna léamh i bhfianaise phrionsabal na comhréireachta atá cumhdaithe in Airteagal 49(3) de Chairt um Chearta Bunúsacha an Aontais Eorpaigh, a léirmhíniú sa chaoi gur faoi na cúirteanna náisiúnta atá sé measúnú a dhéanamh, nuair atá siad ag cur i bhfeidhm na gcritéar measúnaithe dá bhforálann an Chúirt i mbreithiúnas an 11 Feabhra 2021, K. M. (Pionóis arna bhforchur ar chaptaen loinge) (C-77/20, EU:C:2021:112), cibé an bhfuil, i ndáil leis an gcion a rinneadh, lena n-áirítear a thromchúis, urghabháil éigeantach na ngabhálacha agus na dtrealamh iascaireachta go léir a fhaightear ar bord an tsoithigh lena mbaineann comhréireach le gnóthú an chuspóra dhlisteanaigh atá á shaothrú ag an toirmeasc ar threalamh grádúcháin dá bhforáiltear in Airteagal 32(1) de Rialachán (CE) Uimh. 850/98 ón gComhairle an 30 Márta 1998 maidir le hacmhainní iascaigh a chaomhnú trí bhearta teicniúla chun óg-orgánaigh mhuirí a chosaint, arna leasú le Rialachán (AE) Uimh. 227/2013 ó Pharlaimint na hEorpa agus ón gComhairle an 13 Márta 2013, agus scrúdú a dhéanamh, más infheidhme, ar an ngá méid an chinnidh urghabhála maidir le gabhálacha agus trealamh iascaireachta a choigeartú, a mhodhnú nó a mhaolú.

         (1)  IO C 401 an 4.10.2021


title: Cás C-526/21 P: Ordú na Cúirte (an tOctú Dlísheomra) an 1 Márta 2022 – Antonius Maria Vervloet, Cornelia Wilhelmina Vervloet-Mulder v Agència Estatal de Resolució d’Entitats Bancàries (AREB) (Achomharc – Airteagal 181 de Rialacha Nós Imeachta na Cúirte Breithiúnais – Ceanglas maidir le soiléireacht agus beachtas na bpléadálacha – Do-ghlacthacht fhollasach)

text:
               7.6.2022

               GA

               Iris Oifigiúil an Aontais Eorpaigh

               C 222/6

      Ordú na Cúirte (an tOctú Dlísheomra) an 1 Márta 2022 – Antonius Maria Vervloet, Cornelia Wilhelmina Vervloet-Mulder v Agència Estatal de Resolució d’Entitats Bancàries (AREB)
      (Cás C-526/21 P) (1)

      (Achomharc - Airteagal 181 de Rialacha Nós Imeachta na Cúirte Breithiúnais - Ceanglas maidir le soiléireacht agus beachtas na bpléadálacha - Do-ghlacthacht fhollasach)
      (2022/C 222/08)
      Teanga an cháis: an Ollainnis

         Páirtithe

         Iarratasóirí: Antonius Maria Vervloet, Cornelia Wilhelmina Vervloet-Mulder (ionadaí: P. Van der Veld, advocaat)

         Páirtí eile sna himeachtaí: Agència Estatal de Resolució d’Entitats Bancàries (AREB)

         An chuid oibríochtúil

                  1.

                  Déantar an t-achomharc a dhíbhe mar gheall ar dho-ghlacthacht fhollasach.

                  2.

                  Ordaítear do Antonius Maria Vervloet agus Cornelia Wilhelmina Vervloet-Mulder a gcostais féin a íoc.

         (1)  IO C 158 an 11.04.2022


title: Cás C-503/21 P: Achomharc arna thabhairt an 22 Meitheamh 2021 ag Bálint Krátky i gcoinne ordú na Cúirte Ginearálta (Tríú Dlísheomra) a fógraíodh an 16 Lúnasa 2021 i gCás T-13/21 Krátky v Parlaimint na hEorpa agus páirtithe eile

text:
               7.6.2022

               GA

               Iris Oifigiúil an Aontais Eorpaigh

               C 222/6

      Achomharc arna thabhairt an 22 Meitheamh 2021 ag Bálint Krátky i gcoinne ordú na Cúirte Ginearálta (Tríú Dlísheomra) a fógraíodh an 16 Lúnasa 2021 i gCás T-13/21 Krátky v Parlaimint na hEorpa agus páirtithe eile
      (Cás C-503/21 P)
      (2022/C 222/09)
      Teanga an cháis: an Ungáiris

         Páirtithe

         Iarratasóir: Bálint Krátky (ionadaí: I. Kriston, ügyvéd)

         Páirtithe eile sna himeachtaí: Parlaimint na hEorpa, Comhairle an Aontais Eorpaigh, An Coimisiún Eorpach
      Dhíbh an Chúirt Bhreithiúnais (Naoú Dlísheomra) an t-achomharc le hordú an 22 Márta 2022 agus d’ordaigh sí don iarratasóir na costais a íoc.


title: Cás C-554/21: Iarraidh ar réamhrialú ó: Visoki trgovački sud Republike Hrvatske (an Chróit) a taisceadh an 8 Meán Fómhair 2021 – Financijska agencija v HANN-INVEST d.o.o.

text:
               7.6.2022

               GA

               Iris Oifigiúil an Aontais Eorpaigh

               C 222/7

      Iarraidh ar réamhrialú ó: Visoki trgovački sud Republike Hrvatske (an Chróit) a taisceadh an 8 Meán Fómhair 2021 – Financijska agencija v HANN-INVEST d.o.o.
      (Cás C-554/21)
      (2022/C 222/10)
      Teanga an cháis: an Ungáiris
      Tionscnaíodh an cás seo roimh an 1 Eanáir 2022, dáta deiridh an mhaolaithe ar an nGaeilge.


title: Cás C-622/21: Iarraidh ar réamhrialú ó: Visoki trgovački sud Republike Hrvatske a taisceadh an 7 Deireadh Fómhair 2021 – Financijska agencija v MINERAL-SEKULINE d.o.o.

text:
               7.6.2022

               GA

               Iris Oifigiúil an Aontais Eorpaigh

               C 222/7

      Iarraidh ar réamhrialú ó: Visoki trgovački sud Republike Hrvatske a taisceadh an 7 Deireadh Fómhair 2021 – Financijska agencija v MINERAL-SEKULINE d.o.o.
      (Cás C-622/21)
      (2022/C 222/11)
      Teanga an cháis: an Ungáiris
      Tionscnaíodh an cás seo roimh an 1 Eanáir 2022, dáta deiridh an mhaolaithe ar an nGaeilge.


title: Cás C-672/21 P: Achomharc arna thabhairt an 9 Samhain 2021 ag Eos Products Sàrl i gcoinne bhreithiúnas na Cúirte Ginearálta (an Séú Dlísheomra) a fógraíodh an 8 Meán Fómhair 2021 i gCás T-489/20, Eos Products Sàrl v Oifig Maoine Intleachtúla an Aontais Eorpaigh

text:
               7.6.2022

               GA

               Iris Oifigiúil an Aontais Eorpaigh

               C 222/7

      Achomharc arna thabhairt an 9 Samhain 2021 ag Eos Products Sàrl i gcoinne bhreithiúnas na Cúirte Ginearálta (an Séú Dlísheomra) a fógraíodh an 8 Meán Fómhair 2021 i gCás T-489/20, Eos Products Sàrl v Oifig Maoine Intleachtúla an Aontais Eorpaigh
      (Cás C-672/21 P)
      (2022/C 222/12)
      Teanga an cháis: an Ghearmáinis

         Páirtithe

         Iarratasóir: Eos Products Sàrl (ionadaí: S. Stolzenburg-Wiemer, Rechtsanwältin)

         Páirtí eile sna himeachtaí: Oifig Maoine Intleachtúla an Aontais Eorpaigh
      Trí ordú an 4 Feabhra 2022, chinn Cúirt Bhreithiúnais an Aontais Eorpaigh (Dlísheomra ag cinneadh an ligfear d’achomharc dul ar aghaidh) nár cheart ligean don achomharc dul ar aghaidh agus d’ordaigh sí don achomharcóir a chostais féin a íoc.


title: Cás C-727/21: Iarraidh ar réamhrialú ó: Visoki trgovački sud Republike Hrvatske (an Chróit) a taisceadh an 30 Samhain 2021 – UDRUGA KHL MEDVEŠČAK ZAGREB

text:
               7.6.2022

               GA

               Iris Oifigiúil an Aontais Eorpaigh

               C 222/7

      Iarraidh ar réamhrialú ó: Visoki trgovački sud Republike Hrvatske (an Chróit) a taisceadh an 30 Samhain 2021 – UDRUGA KHL MEDVEŠČAK ZAGREB
      (Cás C-727/21)
      (2022/C 222/13)
      Teanga an cháis: an Ungáiris
      Tionscnaíodh an cás seo roimh an 1 Eanáir 2022, dáta deiridh an mhaolaithe ar an nGaeilge.


title: Cás C-552/21: Ordú Uachtarán na Cúirte Breithiúnais an 25 Eanáir 2022 (iarraidh ar réamhrialú ó Verwaltungsgericht Wiesbaden – an Ghearmáin) – FT v Land Hessen, idiragraí: SCHUFA Holding AG

text:
               7.6.2022

               GA

               Iris Oifigiúil an Aontais Eorpaigh

               C 222/24

      Ordú Uachtarán na Cúirte Breithiúnais an 25 Eanáir 2022 (iarraidh ar réamhrialú ó Verwaltungsgericht Wiesbaden – an Ghearmáin) – FT v Land Hessen, idiragraí: SCHUFA Holding AG
      (Cás C-552/21) (1)

      (2022/C 222/40)
      Teanga an cháis: an Ghearmáinis
      D’ordaigh Uachtarán na Cúirte Breithiúnais an cás a bhaint ón gclár.

         (1)  IO C 2, 03.01.2022


title: Cás C-751/21: Ordú Uachtarán na Cúirte Breithiúnais an 11 Márta 2022 (iarraidh ar réamhrialú ó Landesgericht Salzburg – An Ostair) – PJ v Eurowings GmbH

text:
               7.6.2022

               GA

               Iris Oifigiúil an Aontais Eorpaigh

               C 222/25

      Ordú Uachtarán na Cúirte Breithiúnais an 11 Márta 2022 (iarraidh ar réamhrialú ó Landesgericht Salzburg – An Ostair) – PJ v Eurowings GmbH
      (Cás C-751/21) (1)

      (2022/C 222/41)
      Teanga an cháis: an Ghearmáinis
      D’ordaigh Uachtarán na Cúirte Breithiúnais go ndéanfaí an cás a bhaint ón gclár.

         (1)  IO C 95, 28.02.2022


title: Cás C-771/21: Ordú Uachtarán na Cúirte Breithiúnais an 15 Feabhra 2022 (iarraidh ar réamhrialú ó Győri Járásbíróság – an Ungáir) – JH v Wizz Air Hungary Légiközlekedési Zrt. (Wizz Air Hungary Zrt.)

text:
               7.6.2022

               GA

               Iris Oifigiúil an Aontais Eorpaigh

               C 222/25

      Ordú Uachtarán na Cúirte Breithiúnais an 15 Feabhra 2022 (iarraidh ar réamhrialú ó Győri Járásbíróság – an Ungáir) – JH v Wizz Air Hungary Légiközlekedési Zrt. (Wizz Air Hungary Zrt.)
      (Cás C-771/21) (1)

      (2022/C 222/42)
      Teanga an cháis: an Ungáiris
      D’ordaigh Uachtarán na Cúirte Breithiúnais an cás a bhaint ón gclár.

         (1)  IO C 128, 21.03.2022


title: Cás C-786/21 P: Ordú Uachtarán na Cúirte Breithiúnais an 11 Márta 2022 – Nec Corp. v an Coimisiún Eorpach

text:
               7.6.2022

               GA

               Iris Oifigiúil an Aontais Eorpaigh

               C 222/25

      Ordú Uachtarán na Cúirte Breithiúnais an 11 Márta 2022 – Nec Corp. v an Coimisiún Eorpach
      (Cás C-786/21 P) (1)

      (2022/C 222/43)
      Teanga an cháis: an Béarla
      D’ordaigh Uachtarán na Cúirte Breithiúnais go ndéanfaí an cás a bhaint ón gclár.

         (1)  IO C 84, 21.02.2022


title: Cás C-828/21 P: Ordú Uachtarán na Cúirte Breithiúnais an 15 Feabhra 2022 – European Union Copper Task Force v an Coimisiún Eorpach, Parlaimint na hEorpa, Comhairle an Aontais Eorpaigh

text:
               7.6.2022

               GA

               Iris Oifigiúil an Aontais Eorpaigh

               C 222/25

      Ordú Uachtarán na Cúirte Breithiúnais an 15 Feabhra 2022 – European Union Copper Task Force v an Coimisiún Eorpach, Parlaimint na hEorpa, Comhairle an Aontais Eorpaigh
      (Cás C-828/21 P) (1)

      (2022/C 222/44)
      Teanga an cháis: an Béarla
      D’ordaigh Uachtarán na Cúirte Breithiúnais an cás a bhaint ón gclár.

         (1)  IO C 73, 14.02.2022


title: Cás T-118/21: Breithiúnas na Cúirte Ginearálta an 6 Aibreán 2022 – Cilem Records International v EUIPO – KVZ Music (HALIX RECORDS)

text:
               7.6.2022

               GA

               Iris Oifigiúil an Aontais Eorpaigh

               C 222/26

      Breithiúnas na Cúirte Ginearálta an 6 Aibreán 2022 – Cilem Records International v EUIPO – KVZ Music (HALIX RECORDS)
      (Cás T-118/21) (1)

      (2022/C 222/45)
      Teanga an cháis: an Ghearmáinis
      Tionscnaíodh an cás seo roimh an 1 Eanáir 2022, dáta deiridh an mhaolaithe ar an nGaeilge.

         (1)  IO C 128 an 12.4.2021.


title: Cás T-370/21: Breithiúnas na Cúirte Ginearálta an 6 Aibreán 2022 – Biogena v EUIPO – Alter Farmacia (NUTRIFEM AGNUBALANCE)

text:
               7.6.2022

               GA

               Iris Oifigiúil an Aontais Eorpaigh

               C 222/26

      Breithiúnas na Cúirte Ginearálta an 6 Aibreán 2022 – Biogena v EUIPO – Alter Farmacia (NUTRIFEM AGNUBALANCE)
      (Cás T-370/21) (1)

      (2022/C 222/46)
      Teanga an cháis: an Béarla
      Tionscnaíodh an cás seo roimh an 1 Eanáir 2022, dáta deiridh an mhaolaithe ar an nGaeilge.

         (1)  IO C 329 an 16.8.2021.


title: Cás T-151/21: Ordú na Cúirte Ginearálta an 25 Márta 2022 – Saure v an Coimisiún (Caingean le haghaidh neamhniú – Rochtain ar dhoiciméid – Rialachán (CE) Uimh. 1049/2001 – Comhfhreagras an Choimisiúin maidir le cainníochtaí agus amanna seachadta na vacsaíní COVID-19 BioNTech SE – Diúltú tosaigh – Acht nach bhfuil faoi réir achomhairc – Iarratas don saghas ordaithe atá á lorg a mhodhnú – Inghlacthacht an chaingean ag an am a tugadh a mheas – Do-ghlacthacht fhollasach)

text:
               7.6.2022

               GA

               Iris Oifigiúil an Aontais Eorpaigh

               C 222/26

      Ordú na Cúirte Ginearálta an 25 Márta 2022 – Saure v an Coimisiún
      (Cás T-151/21) (1)

      (Caingean le haghaidh neamhniú - Rochtain ar dhoiciméid - Rialachán (CE) Uimh. 1049/2001 - Comhfhreagras an Choimisiúin maidir le cainníochtaí agus amanna seachadta na vacsaíní COVID-19 BioNTech SE - Diúltú tosaigh - Acht nach bhfuil faoi réir achomhairc - Iarratas don saghas ordaithe atá á lorg a mhodhnú - Inghlacthacht an chaingean ag an am a tugadh a mheas - Do-ghlacthacht fhollasach)
      (2022/C 222/47)
      Teanga an cháis: an Ghearmáinis

         Páirtithe

         Iarratasóir: Hans-Wilhelm Saure (Beirlín, an Ghearmáin) (ionadaí: C. Partsch, Dlíodóir)

         Cosantóir: an Coimisiún Eorpach (ionadaithe: A. Spina, K. Herrmann agus G. Gattinara, i gcáil Gníomhairí)

         Maidir le:

      Trína gcaingean atá bunaithe ar Airteagal 263 CFAE, iarann an t-iarratasóir go gcuirfear an litir ón gCoimisiún Eorpach, an 27 Eanáir 2021, ar leataobh, lena ndiúltaítear iarratas tosaigh le haghaidh rochtain ar dhoiciméid áirithe.

         An chuid oibríochtúil

                  1.

                  Diúltaítear don chaingean as bheith do-ghlactha go follasach.

                  2.

                  Íocfaidh Hans-Wilhelm Saure as a chostais féin chomh maith leis na costais a thabhóidh an Coimisiún Eorpach, agus siúd a bhaineann leis na hiarrataí chun an t-iarratas a mhodhnú agus íocfaidh an Coimisiún Eorpach as a chostais féin a bhaineann leis an iarratas.

         (1)  IO C 189, 17.5.2021.


title: Cás T-327/21: Ordú na Cúirte Ginearálta an 30 Márta 2022 Scania CV v EUIPO (V8)

text:
               7.6.2022

               GA

               Iris Oifigiúil an Aontais Eorpaigh

               C 222/27

      Ordú na Cúirte Ginearálta an 30 Márta 2022 Scania CV v EUIPO (V8)
      (Cás T-327/21) (1)

      (2022/C 222/48)
      Teanga an cháis: an tSualainnis
      Níl san Iris Oifigiúil seo ach na fógraí maidir le cásanna ar cuireadh clabhsúr leo roimh an 1 Eanáir 2022 agus mar sin níl leagan Gaeilge ar fáil.

         (1)  IO C 297 an 26.7.2021.


title: Cás T-342/21: Órdú na Cúirte Ginearálta an 23 Márta 2022 – Bambu Sales v EUIPO (BAMBU)

text:
               7.6.2022

               GA

               Iris Oifigiúil an Aontais Eorpaigh

               C 222/27

      Órdú na Cúirte Ginearálta an 23 Márta 2022 – Bambu Sales v EUIPO (BAMBU)
      (Cás T-342/21) (1)

      (2022/C 222/49)
      Teanga an cháis: an Béarla
      Níl san Iris Oifigiúil seo ach na fógraí maidir le cásanna ar cuireadh clabhsúr leo roimh an 1 Eanáir 2022 agus mar sin níl leagan Gaeilge ar fáil.

         (1)  IO C 329 an 16.8.2021.


title: Cás T-691/21: Ordú na Cúirte Ginearálta an 25 Márta 2022 – Alcogroup agus Alcodis v an Choimisiún (Caingean le haghaidh neamhniú – Iomaíocht – Imeachtaí socraíochta – Litir ón gCoimisiúin ag tabhairt cuireadh do gnóthas spéis a léiriú chun nós imeachta socraíochta a chur ar bun – Acht nach bhfuil faoi réir achomhairc – Gníomh ullmhúcháin – Gníomh idirmheánach – Do-ghlacthacht)

text:
               7.6.2022

               GA

               Iris Oifigiúil an Aontais Eorpaigh

               C 222/27

      Ordú na Cúirte Ginearálta an 25 Márta 2022 – Alcogroup agus Alcodis v an Choimisiún
      (Cás T-691/21) (1)

      (Caingean le haghaidh neamhniú - Iomaíocht - Imeachtaí socraíochta - Litir ón gCoimisiúin ag tabhairt cuireadh do gnóthas spéis a léiriú chun nós imeachta socraíochta a chur ar bun - Acht nach bhfuil faoi réir achomhairc - Gníomh ullmhúcháin - Gníomh idirmheánach - Do-ghlacthacht)
      (2022/C 222/50)
      Teanga an cháis: an Fhraincis

         Páirtithe

         Iarratasóirí: Alcogroup (an Bhruiséal, an Bheilg) agus Alcodis (an Bhruiséal) (ionadaithe: P. de Bandt, C. Binet agus M. Nuytten, Dlíodóirí)

         Cosantóir: an Choimisiún Eorpach (ionadaí: P. Berghe, T. Baumé agus F. Jimeno Fernández, i gcáil Gníomhairí)

         Maidir le:

      Trína gcaingean atá bunaithe ar Airteagal 263 CFAE, thaisceadh sa Chlárlann an 27 Deireadh Fómhair 2021, iarann na hiarratasóirí go gcuirfear litir an 17 Meán Fómhair ón gCoimisiún Eorpach ar leataobh, faoinar thug an Coimisiún cuireadh do na hiarratasóirí le cur in iúl dó, laistigh de dhá sheachtain, maidir le spéis a léiriú chun nós imeachta socraíochta a chur ar bun de réir bhrí Airteagal 10 de Rialachán (CE) Uimh. 773/2004 ón gCoimisiún, an 7 Aibreán 2004, maidir leis an gCoimisiún imeachtaí a sheoladh de bhun Airteagail [101 agus 102 CFAE] (IO 2004 L, lch. 18), arna leasú, maidir le sárú ar Airteagal 101 CFAE a d’fhéadfadh a bheith déanta acu le gnóthais eile.

         An chuid oibríochtúil

                  1.

                  Diúltaítear don chaingean as bheith do-ghlactha

                  2.

                  Ordaítear do Alcogroup agus Alcodis na costais a íoc.

         (1)  IO C 513, 20.12.2021.


title: Cás T-117/22: Caingean arna tabhairt an 2 Márta 2022 – Grodno Azot agus Khimvolokno Plant v an Chomhairle

text:
               7.6.2022

               GA

               Iris Oifigiúil an Aontais Eorpaigh

               C 222/28

      Caingean arna tabhairt an 2 Márta 2022 – Grodno Azot agus Khimvolokno Plant v an Chomhairle
      (Cás T-117/22)
      (2022/C 222/51)
      Teanga an cháis: an Béarla

         Páirtithe

         Iarratasóirí: Grodno Azot AAT (Grodno, an Bhealarúis) (ionadaithe: N. Tuominen agus L. Engelen, Dlíodóirí)

         Cosantóir: Comhairle an Aontais Eorpaigh

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  Cinneadh Cur Chun Feidhme (CBES) 2021/2125 ón gComhairle an 2 Nollaig 2021 lena gcuirtear chun feidhme Cinneadh 2012/642/CBES a bhaineann le bearta sriantacha i bhfianaise na staide sa Bhealarúis (1), agus Rialachán Cur Chun Feidhme (AE) 2021/2124 ón gComhairle an 2 Nollaig 2021 lena gcuirtear chun feidhme Airteagal 8a(1) de Rialachán (CE) Uimh. 765/2006 a bhaineann le bearta sriantacha maidir leis an mBealarúis (2) (na Bearta atá faoi chonspóid) a chur ar neamhní; agus

                  —

                  a ordú don Chomhairle costais an iarratasóra don chaingean seo a íoc.

         Saincheisteanna dlí agus príomhargóintí.

      Mar thaca leis an gcaingean, maíonn an t-iarratasóir dhá saincheist dlí.

                  1.

                  An chéad saincheist dlí lena n-éilítear go ndearna an Chomhairle earráid fhollasach measúnaithe tríd an iarratasóir a chur san áireamh sna hIarscríbhinní a ghabhann leis na Bearta atá faoi chonspóid. Eadhon, maíonn an t-iarratasóir go gcuirtear cúiseanna ar fáil leis na Bearta atá faoi chonspóid dá ainmniú atá gan údar, mícheart go fíorasach agus gan bhunús. Thairis sin, ní léiríonn na cúiseanna easpacha a chuirtear ar fáil nasc leorábhartha le raon feidhme na mbeart.

                  2.

                  An dara saincheist dlí lena n-éilítear nach sroichtear leis na Bearta atá faoi chonspóid an caighdeán cruthúnais is gá chun smachtbhannaí aonair a ghlacadh. Trí iarracht a dhéanamh leas a bhaint as bearta aonair chun an cuspóir a bhaint amach arb é gníomhaíochtaí gnó agus brabaigh fhiontar eachtrach faoi úinéireacht stáit a shrianadh é, chuir an Chomhairle beart de chineál neamhdhleathach i bhfeidhm.

         (1)  IO L 430 I, lch. 16.

         (2)  IO L 430 I, lch. 1.


title: Cás T-166/22: Caingean arna tabhairt an 30 Márta 2022 – Seifert v an Chomhairle

text:
               7.6.2022

               GA

               Iris Oifigiúil an Aontais Eorpaigh

               C 222/28

      Caingean arna tabhairt an 30 Márta 2022 – Seifert v an Chomhairle
      (Cás T-166/22)
      (2022/C 222/52)
      Teanga an cháis: an Ghearmáinis

         Páirtithe

         Iarratasóir: Evgenia Seifert (München, an Ghearmáin) (ionadaí: T. Seifert, Dlíodóir)

         Cosantóir: Comhairle an Aontais Eorpaigh

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  Airteagal 1(9) de Rialachán (AE) 2022/328 ón gComhairle an 25 Feabhra 2022 lena leasaítear Rialachán (AE) Uimh. 833/2014 a bhaineann le bearta sriantacha i bhfianaise ghníomhaíochtaí na Rúise i ndíchobhsú staid na hÚcráine a chur ar neamhní;

                  —

                  a ordú don Aontas Eorpach costais na n-imeachtaí, lena n-áirítear na costais a thabhaigh an t-iarratasóir de riachtanas, a íoc.

         Saincheisteanna dlí agus príomhargóintí

      Maíonn an t-iarratasóir go ndéantar idirdhealú ina coinne le hAirteagal 1(9) de Rialachán (AE) 2022/328 ón gComhairle an 25 Feabhra 2022 lena leasaítear Rialachán (AE) Uimh. 833/2014 a bhaineann le bearta sriantacha i bhfianaise ghníomhaíochtaí na Rúise i ndíchobhsú staid na hÚcráine (1) ar fhoras a tionscnaimh mar náisiúnach de chuid na Rúise agus, dá bhrí sin, go sáraítear Airteagal 14 den Choinbhinsiún Eorpach chun Cearta an Duine agus Saoirsí Bunúsacha a Chosaint i gcomhar lena cearta de bhun Airteagal 8(1) den Choinbhinsiún Eorpach chun Cearta an Duine agus Saoirsí Bunúsacha a Chosaint. Dá bhrí sin, ní féidir leis an gComhairle brath ina leith sin ar éigeandáil de réir bhrí Airteagal 15(1) den Choinbhinsiún sin ná ar mhaolú de réir bhrí Airteagal 15(3) den Choinbhinsiún sin.

         (1)  IO 2022 L 49, lch. 1.


title: Cás C-730/21 P: Achomharc arna thabhairt an 1 Nollaig 2021 ag Collibra i gcoinne bhreithiúnas na Cúirte Ginearálta (Tríú Dlísheomra) a tugadh an 22 Meán Fómhair 2021 sna cásanna T-128/20 agus T-129/20, Collibra v EUIPO – Dietrich (COLLIBRA agus collibra)

text:
               7.6.2022

               GA

               Iris Oifigiúil an Aontais Eorpaigh

               C 222/8

      Achomharc arna thabhairt an 1 Nollaig 2021 ag Collibra i gcoinne bhreithiúnas na Cúirte Ginearálta (Tríú Dlísheomra) a tugadh an 22 Meán Fómhair 2021 sna cásanna T-128/20 agus T-129/20, Collibra v EUIPO – Dietrich (COLLIBRA agus collibra)
      (Cás C-730/21 P)
      (2022/C 222/14)
      Teanga an cháis: an Béarla

         Páirtithe

         Achomharcóir: Collibra (ionadaithe: A. Renck agus A. Bothe, Rechtsanwälte, agus I. Junkar, abogada)

         Páirtithe eile sna himeachtaí: Oifig Maoine Intleachtúla an Aontais Eorpaigh, Hans Dietrich
      Le hordú an 23 Márta 2022, chinn an Chúirt Bhreithiúnais (Dlísheomra a chinneann ar chóir ligean d’achomhairc dul ar aghaidh) nach gceadaítear don achomharc dul ar aghaidh agus gur chóir do Collibra a chostais féin a íoc.


title: Cás C-781/21 P: Achomharc arna thabhairt an 16 Nollaig 2021 ag Daw SE i gcoinne bhreithiúnas na Cúirte Ginearálta (Dara Dlísheomra) a tugadh an 6 Deireadh Fómhair i gCás T-32/21, Daw SE v Oifig Maoine Intleachtúla an Aontais Eorpaigh

text:
               7.6.2022

               GA

               Iris Oifigiúil an Aontais Eorpaigh

               C 222/8

      Achomharc arna thabhairt an 16 Nollaig 2021 ag Daw SE i gcoinne bhreithiúnas na Cúirte Ginearálta (Dara Dlísheomra) a tugadh an 6 Deireadh Fómhair i gCás T-32/21, Daw SE v Oifig Maoine Intleachtúla an Aontais Eorpaigh
      (Cás C-781/21 P)
      (2022/C 222/15)
      Teanga an cháis: an Ghearmáinis

         Páirtithe

         Achomharcóir: Daw SE (ionadaí: A. Haberl, Rechtsanwalt)

         Páirtí eile sna himeachtaí: Oifig Maoine Intleachtúla an Aontais Eorpaigh
      Le hordú an 28 Márta 2022, chinn Cúirt Bhreithiúnais an Aontais Eorpaigh (Dlísheomra a chinneann ar chóir ligean d’achomhairc dul ar aghaidh) nár chóir ligean don achomharc dul ar aghaidh agus d’ordaigh don achomharcóir a chostais féin a íoc.


title: Cás C-816/21 P: Achomharc arna thabhairt an 21 Nollaig 2021 ag Luis Miguel Novais i gcoinne ordú na Cúirte Ginearálta (an Naoú Dlísheomra) a fógraíodh an 25 Deireadh Fómhair 2021 i gCás T-595/21, Novais v an Phortaingéil

text:
               7.6.2022

               GA

               Iris Oifigiúil an Aontais Eorpaigh

               C 222/8

      Achomharc arna thabhairt an 21 Nollaig 2021 ag Luis Miguel Novais i gcoinne ordú na Cúirte Ginearálta (an Naoú Dlísheomra) a fógraíodh an 25 Deireadh Fómhair 2021 i gCás T-595/21, Novais v an Phortaingéil
      (Cás C-816/21 P)
      (2022/C 222/16)
      Teanga an cháis: an Phortaingéilis

         Páirtithe

         Iarratasóir: Luis Miguel Novais (ionadaithe: Á. Oliveira agus C. Almeida Lopes, advogados)

         Páirtí eile sna himeachtaí: Poblacht na Portaingeile
      Le hordú an 11 Márta 2022, chinn an Chúirt Bhreithiúnais (an tOchtú Dlísheomra) an t-achomharc a dhíbhe as a bheith gan bunús go follasach agus go gcaitheadh Luis Miguel Novais a chostais féin a íoc.


title: Cás C-102/22 P: Achomharc arna thabhairt an 11 Feabhra 2022 ag HC i gcoinne bhreithiúnas na Cúirte Ginearálta (an tOchtú Dlísheomra) a tugadh an 1 Nollaig 2021 i gCás T-804/19, HC v an Coimisiún

text:
               7.6.2022

               GA

               Iris Oifigiúil an Aontais Eorpaigh

               C 222/9

      Achomharc arna thabhairt an 11 Feabhra 2022 ag HC i gcoinne bhreithiúnas na Cúirte Ginearálta (an tOchtú Dlísheomra) a tugadh an 1 Nollaig 2021 i gCás T-804/19, HC v an Coimisiún
      (Cás C-102/22 P)
      (2022/C 222/17)
      Teanga an cháis: an Béarla

         Páirtithe

         Achomharcóir: HC (ionadaithe: D. Rovetta, V. Villante, avvocati)

         Páirtí eile sna himeachtaí: An Coimisiún Eorpach

         An t-ordú atá á lorg

      Iarrann an t-achomharcóir ar an gCúirt:

                  —

                  Breithiúnas na Cúirte Ginearálta an 1 Nollaig 2021 i gCás T-804/19, HC v an Coimisiún Eorpach, ECLI:EU:T:2021:849, ar tugadh fógra do HC maidir leis an 1 Nollaig 2021 a chur ar neamhní;

                  —

                  a dhearbhú go bhfuil an pléadáil neamhdhleathachta de bhun Airteagal 277 den Chonradh ar Fheidhmiú an Aontais Eorpaigh maidir leis an bhFógra faoi Chomórtas lena mbaineann maidir lena rialacha i dtaobh teangacha inghlactha agus go bhfuil údar leis;

                  —

                  an “dara cinneadh atá faoi chonspóid” ag an gcéadchéim eadhon litir/cinneadh an 21 Márta 2019 inar dhiúltaigh EPSO don iarratas ar athbhreithniú, lenar cuireadh in iúl don achomharcóir go raibh an bord roghnúcháin tar éis a chinneadh gan cuireadh chuig an lárionad measúnaithe a thabhairt dó a dheimhniú, a chur ar neamhní;

                  —

                  EUR 50 000 a bhronnadh ar an achomharcóir mar chúiteamh ar an damáiste a fulaingíodh.

                  —

                  Mar fho-iarratais ar an méid thuas, iarrtar ar an gCúirt breithiúnas na Cúirte Ginearálta atá faoi achomharc a chur ar neamhní agus an cás a tharchur ar ais go dtí an Chúirt Ghinearálta;

                  —

                  a ordú don Choimisiún Eorpach costais an iarratasóra i dtaobh an cháis céadchéime agus na h-imeachta achomhairc reatha a íoc araon.

         Saincheisteanna dlí agus príomhargóintí

      San achomharc seo, maíonn an t-achomharcóir dhá fhoras achomhairc:
      An chéad fhoras achomhairc: Cáiliú earráideach fíorais agus saobhadh fianaise ag an gCúirt Ghinearálta maidir lena measúnú agus lena breithiúnas maidir leis an dara cuid den chéad phléadáil dlí a luaigh an t-achomharcóir ag an gcéadchéim – Sárú ar an bhfógra faoi chomórtas. Faigheann an t-Achomharcóir locht ar an gCúirt Ghinearálta as na fíorais a cháiliú go mícheart, as fianaise a shaobhadh agus as sárú a dhéanamh ar an bhFógra faoi Chomórtas a bhain leis maidir leis an meastóireacht ar thaithí phroifisiúnta agus cáilíochtaí acadúla an achomharcóra.
      An dara foras achomhairc: Sárú agus léiriú mícheart ar Airteagal 277 de CFAE. Sárú ar Airteagail 1 go 4 de Rialachán Uimh. 1 an 15 Aibreán 1958 (1) lena gcinntear na teangacha atá le húsáid ag Comhphobal Eacnamaíochta na hEorpa sa leagan atá i bhfeidhm faoi láthair. Sárú ar Airteagal 1d agus Airteagal 28 de na Rialacháin Foirne agus Airteagal 1(1)(f) d’Iarscríbhinn III a ghabhann leis. Faigheann an t-Achomharcóir locht ar an gCúirt Ghinearálta as léiriú ró-dhocht a dhéanamh ar an gceangal maidir le “dlúthnasc” idir an Fógra faoi Chomórtas lena mbaineann agus an cinneadh atá faoi agóid os comhair na Cúirte Ginearálta chun críche pléadáil neamhdhleathachta a agairt faoi Airteagal 277 CFAE i gcoinne Fógra faoi Chomórtas dá leithéid. Tá an t-Achomharcóir den tuairim gurb ann do “dhlúthnasc” dá leithéid agus dá bhrí sin go bhfuil a phléadáil neamhdhleathachta i gcoinne an tsriain d’úsáid na Fraincise agus an Bhéarla mar dhara teanga chun críche an chomórtais lena mbaineann inghlactha agus go bhfuil údar maith léi.

         (1)  IO 1958, 17, p. 385


title: Cás C-111/22 P: Achomhairc arna thabhairt an 17 Feabhra 2022 ag Helene Hamers i gcoinne bhreithiúnas na Cúirte Ginearálta (an Chéad Dlísheomra) an 21 Nollaig 2021 i gCás T-159/20, Hamers v Cedefop

text:
               7.6.2022

               GA

               Iris Oifigiúil an Aontais Eorpaigh

               C 222/10

      Achomhairc arna thabhairt an 17 Feabhra 2022 ag Helene Hamers i gcoinne bhreithiúnas na Cúirte Ginearálta (an Chéad Dlísheomra) an 21 Nollaig 2021 i gCás T-159/20, Hamers v Cedefop
      (Cás C-111/22 P)
      (2022/C 222/18)
      Teanga an cháis: an Ghréigis

         Páirtithe

         Iarratasóir: Helene Hamers (ionadaithe: Vasileios Spiridon Christianos, Alexandros Politis agus Michail Rodopoulos, Dlíodóirí)

         Páirtí eile sna himeachtaí:: An Lárionad Eorpach um Fhorbairt na Gairmoiliúna (Cedefop)

         An t-ordú atá á lorg

                  —

                  Breithiúnas na Cúirte Ginearálta an 21 Nollaig 2021 a chur ar neamhní go páirteach, i gcás T-159/20, Hemmers v Cedefop, EU:T:2021:913,

                  —

                  a mhéid is gá, an cás a tharchur ar ais chuig an gCúirt Ghinearálta le haghaidh breithiúnais,

                  —

                  a ordú do Cedefop na costais a íoc.

         Saincheisteanna dlí arna maíomh

      Is é ábhar an bhreithiúnais atá faoi achomharc ná an damáiste a bhain don iarratasóir de dheasca gníomhartha agus neamhghníomhartha Cedefop roimh, le linn agus tar éis imeachta coiriúil náisiúnta a thabhairt chun críche os comhair údaráis bhreithiúnacha na Gréige, a bhaineann le rialtacht agus dlisteanacht dámhachtana conarthaí poiblí ó Cedefop chuig tríú páirtithe sa tréimhse ó 2001 go 2005.
      Cuireann an t-achomharcóir dhá fhoras achomhairc i láthair agus áitítear an méid seo a leanas i dtaca leis an mbreithiúnas atá faoi achomharc:

         Ar an gcéad dul síos, i míreanna 55 go 61 agus i mír 83, rinneadh earráid dlí maidir le léirmhíniú Airteagal 41(1) de Chairt um Chearta Bunúsacha an Aontais Eorpaigh (“an Chairt”) toisc, murab ionann agus an méid a chinn an Chúirt Ghinearálta ar na míreanna sin, ar thaobh amháin, níor bhain an t-iarratasóir leas as scrúdú neamhchlaonta a rinne Cedefop agus, ar an taobh eile, níor réitigh an cinneadh ó Choiste Achomhairc Cedefop an locht ar chinneadh an 3 Iúil 2019. Ag an am céanna, ar na cúiseanna thuasluaite, níor thug an Chúirt údar cuí do na pointí thuas.

         Ar an dara dul síos, i mír 65 agus i míreanna 68 go 75 agus 83, rinne an Chúirt Ghinearálta earráid dlí ina léirmhíniú maidir le toimhde na neamhchiontachta ar a raibh an t-iarratasóir ag brath faoi Airteagal 48(1) den Chairt, rud a athneartaíodh mar shárú ar phrionsabal an chomhair dhílis i gcomhréir le hAirteagal 4(3) den Chonradh ar an Aontais Eorpaigh. Ag an am céanna, ar na cúiseanna thuasluaite, thug an Chúirt cúiseanna neamhleora leis na pointí thuas.


title: Cás C-133/22: Iarraidh ar réamhrialú ón Bundesgerichtshof (an Ghearmáin) a taisceadh an 28 Feabhra 2022 – LACD GmbH v BB Sport GmbH & Co. KG

text:
               7.6.2022

               GA

               Iris Oifigiúil an Aontais Eorpaigh

               C 222/10

      Iarraidh ar réamhrialú ón Bundesgerichtshof (an Ghearmáin) a taisceadh an 28 Feabhra 2022 – LACD GmbH v BB Sport GmbH & Co. KG
      (Cás C-133/22)
      (2022/C 222/19)
      Teanga an cháis: an Ghearmáinis

         An chúirt a rinne an tarchur

      Bundesgerichtshof

         Páirtithe sna príomhimeachtaí

         Achomharcóir: LACD GmbH

         Cosantóir: BB Sport GmbH & Co. KG

         Na ceisteanna a tharchuirtear

                  1.

                  An bhféadfadh ceanglais nach mbaineann le comhréireacht de bhun bhrí Airteagail 2(14) de Threoir 2011/83/AE (1) nó aon cheanglais eile nach mbaineann le comhréireacht de réir bhrí Airteagal 2(12) de Threoir (AE) 2019/771 (2) a bheith ann i gcás ina bhfuil tionchar ar ghealltanas an ráthóra ag imthosca a bhaineann go sainiúil leis an tomhaltóir, go háirithe lena dhearcadh i leith an earra ceannaithe (sá chás seo, a shásta is atá an tomhaltóir leis an earra ceannaithe), gan gá go mbainfeadh na himthosca pearsanta sin le bail nó gnéithe an earra ceannaithe?

                  2.

                  Má thabharfar freagra dearfach ar Cheist 1:
                  An gcaithfear a bheith in ann a fhionnadh nach bhfuil aon cheanglas ann de bhun na n-imthosca a bhaineann go sainiúil leis an tomhaltóir (sa chás seo, a shásta is atá an tomhaltóir leis na hearraí ceannaithe) i bhfianaise imthosca oibiachtúla?

         (1)  Treoir 2011/83/AE ó Pharlaimint na hEorpa agus ón gComhairle an 25 Deireadh Fómhair 2011 maidir le cearta tomhaltóirí, lena leasaítear Treoir 93/13/CEE ón gComhairle agus Treoir 1999/44/CE ó Pharlaimint na hEorpa agus ón gComhairle agus lena n-aisghairtear Treoir 85/577/CEE ón gComhairle agus Treoir 97/7/CE ó Pharlaimint na hEorpa agus ón gComhairle (IO 2011 L 304, lch. 64).

         (2)  Treoir (AE) 2019/771 ó Pharlaimint na hEorpa agus ón gComhairle an 20 Bealtaine 2019 maidir le gnéithe áirithe a bhaineann le conarthaí i ndáil le díolacháin earraí, lena leasaítear Rialachán (AE) 2017/2394 agus Treoir 2009/22/CE, agus lena n-aisghairtear Treoir 1999/44/CE (IO 2019 L 136, lch. 28), arna ceartú (IO 2019 L 305, lch. 62 agus IO 2020 L 86, lch 18).


title: Cás C-134/22: Iarraidh ar réamhrialú ón Bundesarbeitsgericht (an Ghearmáin) an 1 Márta 2022 – MO v SM i gcáil cleachtóir dócmhainneachta shócmhainní G GmbH

text:
               7.6.2022

               GA

               Iris Oifigiúil an Aontais Eorpaigh

               C 222/11

      Iarraidh ar réamhrialú ón Bundesarbeitsgericht (an Ghearmáin) an 1 Márta 2022 – MO v SM i gcáil cleachtóir dócmhainneachta shócmhainní G GmbH
      (Cás C-134/22)
      (2022/C 222/20)
      Teanga an cháis: an Ghearmáinis

         An chúirt a rinne an tarchur

      Bundesarbeitsgericht

         Páirtithe sna príomhimeachtaí

         Iarratasóir: MO

         Cosantóir: SM i gcáil cleachtóir dócmhainneachta shócmhainní G GmbH

         An cheist a tharchuirtear:

      Cad é cuspóir an dara fomhír d’Airteagal 2(3) de Threoir 98/59/CE ón gComhairle an 20 Iúil 1998 maidir le comhfhogasú dhlíthe na mBallstát a bhaineann le hiomarcaíochtaí comhchoiteanna, (1) lena gceanglaítear ar bhfostóir cóip, ar a laghad, de na heilimintí den chumarsáid scríofa dá bhforáiltear sa chéad fhomhír, pointe (b), (i) go (v) a tharchur chuig an údarás poiblí inniúil?

         (1)  IO 1998, L 225, lch. 16.


title: Cás C-155/22: Iarraidh ar réamhrialú ó Landesverwaltungsgericht Niederösterreich (an Ostair) a taisceadh an 3 Márta 2022 – RE v Bezirkshauptmannschaft Lilienfeld

text:
               7.6.2022

               GA

               Iris Oifigiúil an Aontais Eorpaigh

               C 222/11

      Iarraidh ar réamhrialú ó Landesverwaltungsgericht Niederösterreich (an Ostair) a taisceadh an 3 Márta 2022 – RE v Bezirkshauptmannschaft Lilienfeld
      (Cás C-155/22)
      (2022/C 222/21)
      Teanga an cháis: an Ghearmáinis

         An chúirt a rinne an tarchur

      Landesverwaltungsgericht Niederösterreich

         Páirtithe sna príomhimeachtaí

         Achomharcóir: RE

         Údarás is Freagróir: Bezirkshauptmannschaft Lilienfeld

         Páirtí eile sna himeachtaí: Arbeitsinspektorat NÖ Wald- und Mostviertel

         An cheist a tharchuirtear

      An gcaithfear dlí AE a léirmhíniú amhail go bhfuil sé i gcomhréir le foráil náisiúnta lena gceadaítear do dhaoine atá faoi dhliteanas coiriúil i leith gnóthais iompair a ndliteanas i leith sáruithe an-tromchúiseach ar fhorálacha an Chomhphobail maidir leis an méid ama tiomána agus na tréimhsí sosa atá ag tiománaithe a aistriú go duine nádúrtha trí bhíthin comhaontaithe atá inghlactha go frithpháirteach mura ndéantar, mar gheall ar an aistriú sin, an measúnú ar dhea-cháil de réir bhrí Rialachán (CE) Uimh. 1071/2009, (1) measúnú nach bhforáiltear dó faoin dlí náisiúnta ach amháin i gcás ina ngearrtar pionós ar na daoine a bhfuil an dliteanas coiriúil á aistriú acu?

         (1)  Rialachán (CE) Uimh. 1071/2009 ó Pharlaimint na hEorpa agus ón gComhairle an 21 Deireadh Fómhair 2009 lena mbunaítear rialacha comhchoiteanna maidir leis na coinníollacha a bheidh le comhlíonadh chun gairm an oibreora iompair de bhóthar a chleachtadh agus lena n-aisghairtear Treoir 96/26/CE ón gComhairle (IO 2009 L 300, lch. 51).


title: Cás C-156/22: Iarraidh ar réamhrialú ó Landgericht Stuttgart (an Ghearmáin) a taisceadh an 17 Feabhra 2022 – TAP Portugal v flightright GmbH

text:
               7.6.2022

               GA

               Iris Oifigiúil an Aontais Eorpaigh

               C 222/12

      Iarraidh ar réamhrialú ó Landgericht Stuttgart (an Ghearmáin) a taisceadh an 17 Feabhra 2022 – TAP Portugal v flightright GmbH
      (Cás C-156/22)
      (2022/C 222/22)
      Teanga an cháis: an Ghearmáinis

         An chúirt a rinne an tarchur

      Landgericht Stuttgart

         Páirtithe sna príomhimeachtaí

         Achomharcóir: TAP Portugal

         Freagróir: flightright GmbH

         An cheist a tharchuirtear

      An gcaithfear Airteagal 5(3) de Rialachán (CE) Uimh. 261/2004 (1) a léirmhíniú amhail gurb ann d’imthoisc urghnách de réir bhrí na forála sin i gcás ina gcuirtear eitilt atá ag imeacht ó aerfort lasmuigh de cheanncheathrú an aeriompróra oibríochta ar ceal toisc go bhfuair, tamall beag roimh an eitilt, comhalta den fhoireann don eitilt sin (an comhphíolóta sa chás seo), ar éirigh go hiomlán leis sna scrúduithe leighis a ordaítear go rialta, bás tobann nach bhféadfadh an t-aeriompróir a thuar nó go bhfuair sé chomh breoite sin nach raibh sé in ann tabhairt faoin eitilt?

         (1)  Rialachán (CE) Uimh. 261/2004 ó Pharlaimint na hEorpa agus ón gComhairle an 11 Feabhra 2004 lena mbunaítear comhrialacha maidir le cúiteamh agus cúnamh do phaisinéirí i gcás nach gceadófar dóibh bordáil agus i gcás ina gcuirtear eitiltí ar ceal nó i gcás go gcuirfear moill fhada orthu, agus lena n-aisghairtear Rialachán (CEE) Uimh. 295/91 (IO 2004 L 46, lch. 1).


title: Cás C-157/22: Iarraidh ar réamhrialú ó Landgericht Stuttgart (an Ghearmáin) a taisceadh an 17 Feabhra 2022 – TAP Portugal v Myflyright GmbH

text:
               7.6.2022

               GA

               Iris Oifigiúil an Aontais Eorpaigh

               C 222/12

      Iarraidh ar réamhrialú ó Landgericht Stuttgart (an Ghearmáin) a taisceadh an 17 Feabhra 2022 – TAP Portugal v Myflyright GmbH
      (Cás C-157/22)
      (2022/C 222/23)
      Teanga an cháis: an Ghearmáinis

         An chúirt a rinne an tarchur

      Landgericht Stuttgart

         Páirtithe sna príomhimeachtaí

         Achomharcóir: TAP Portugal

         Freagróir: Myflyright GmbH

         An cheist a tharchuirtear

      An gcaithfear Airteagal 5(3) de Rialachán (CE) Uimh. 261/2004 (1) a léirmhíniú amhail gurb ann d’imthoisc urghnách de réir bhrí na forála sin i gcás ina gcuirtear eitilt atá ag imeacht ó aerfort lasmuigh de cheanncheathrú an aeriompróra oibríochta ar ceal toisc go bhfuair, tamall beag roimh an eitilt, comhalta den fhoireann don eitilt sin (an comhphíolóta sa chás seo), ar éirigh go hiomlán leis sna scrúduithe leighis a ordaítear go rialta, bás tobann nach bhféadfadh an t-aeriompróir a thuar nó toisc go bhfuair sé chomh breoite sin nach raibh sé in ann tabhairt faoin eitilt?

         (1)  Rialachán (CE) Uimh. 261/2004 ó Pharlaimint na hEorpa agus ón gComhairle an 11 Feabhra 2004 lena mbunaítear comhrialacha maidir le cúiteamh agus cúnamh do phaisinéirí i gcás nach gceadófar dóibh bordáil agus i gcás ina gcuirfear eitiltí ar ceal nó i gcás go gcuirfear moill fhada orthu, agus lena n-aisghairtear Rialachán (CEE) Uimh. 295/91 (IO 2004 L 46, lch. 1).


title: Cás C-158/22: Iarraidh ar réamhrialú ó Landgericht Stuttgart (an Ghearmáin) a taisceadh an 17 Feabhra 2022 – TAP Portugal v Myflyright GmbH

text:
               7.6.2022

               GA

               Iris Oifigiúil an Aontais Eorpaigh

               C 222/13

      Iarraidh ar réamhrialú ó Landgericht Stuttgart (an Ghearmáin) a taisceadh an 17 Feabhra 2022 – TAP Portugal v Myflyright GmbH
      (Cás C-158/22)
      (2022/C 222/24)
      Teanga an cháis: an Ghearmáinis

         An chúirt a rinne an tarchur

      Landgericht Stuttgart

         Páirtithe sna príomhimeachtaí

         Achomharcóir: TAP Portugal

         Freagróir: Myflyright GmbH

         An cheist a tharchuirtear

      An gcaithfear Airteagal 5(3) de Rialachán (CE) Uimh. 261/2004 (1) a léirmhíniú amhail gurb ann d’imthoisc urghnách de réir bhrí na forála sin i gcás ina gcuirtear eitilt atá ag imeacht ó aerfort lasmuigh de cheanncheathrú an aeriompróra oibríochta ar ceal toisc go bhfuair, tamall beag roimh an eitilt, comhalta den fhoireann don eitilt sin (an comhphíolóta sa chás seo), ar éirigh go hiomlán leis sna scrúduithe leighis a ordaítear go rialta, bás tobann nach bhféadfadh an t-aeriompróir a thuar nó go bhfuair sé chomh breoite sin nach raibh sé in ann tabhairt faoin eitilt?

         (1)  Rialachán (CE) Uimh. 261/2004 ó Pharlaimint na hEorpa agus ón gComhairle an 11 Feabhra 2004 lena mbunaítear comhrialacha maidir le cúiteamh agus cúnamh do phaisinéirí i gcás nach gceadófar dóibh bordáil agus i gcás ina gcuirfear eitiltí ar ceal nó i gcás go gcuirfear moill fhada orthu, agus lena n-aisghairtear Rialachán (CEE) Uimh. 295/91 (IO 2004 L 46, lch. 1).


title: Cás C-169/22: Iarraidh ar réamhrialú ón Curtea de Apel București (an Rómáin) a taisceadh an 4 Márta 2022 – Groenland Poultry SRL, faoi leachtú v Agenția de Plăti și Intervenție pentru Agricultură – Centrul Județean Dâmbovița

text:
               7.6.2022

               GA

               Iris Oifigiúil an Aontais Eorpaigh

               C 222/13

      Iarraidh ar réamhrialú ón Curtea de Apel București (an Rómáin) a taisceadh an 4 Márta 2022 – Groenland Poultry SRL, faoi leachtú v Agenția de Plăti și Intervenție pentru Agricultură – Centrul Județean Dâmbovița
      (Cás C-169/22)
      (2022/C 222/25)
      Teanga an cháis: an Rómáinis

         An chúirt a rinne an tarchur

      Curtea de Apel București

         Páirtithe sna príomhimeachtaí

         Iarratasóir: Groenland Poultry SRL, faoi leachtú

         Cosantóir: Agenția de Plăti și Intervenție pentru Agricultură – Centrul Județean Dâmbovița

         Na ceisteanna a tharchuirtear

                  1)

                  Ar cheart Airteagal 47(1) de Rialachán (CE) Uimh. 1974/2006 ón gCoimisiún an 15 Nollaig 2006 lena leagtar síos rialacha mionsonraithe maidir le cur i bhfeidhm Rialachán (CE) Uimh. 1698/2005 ón gComhairle maidir le tacaíocht d'fhorbairt na tuaithe ón gCiste Eorpach Talmhaíochta um Fhorbairt Tuaithe (CETFT) (1) a léirmhíniú sa chaoi go n-áirítear le “force majeure nó imthosca eisceachtúla” an cás ina gcaillfidh tairbhí na tacaíochta an ceart chun an mhaoin léasaithe a úsáid mar gheall ar fhoirceannadh an chonartha léasa de bharr dhócmhainneacht úinéir na maoine léasaithe(léasóir)?

                  2)

                  Ag féachaint do phrionsabal na comhréireachta, ar cheart Airteagal 44(2)(a) de Rialachán Uimh. 1974/2006 a léirmhíniú, i gcás go n-aistrítear gabháltas tairbhí, go hiomlán nó go páirteach, chuig duine eile le linn thréimhse comhlíonta gealltanais a dhéantar mar choinníoll chun tacaíocht a dheonú, agus go scoireann an dara tairbhí sin go cinntitheach dá ghníomhaíochtaí talmhaíochta cé go bhfuil cuid shuntasach dá ghealltanas comhlíonta aige cheana féin agus nach féidir le comharba an gealltanas a ghlacadh ar láimh, ar chaoi nach mór don dara tairbhí [den tacaíocht] an tacaíocht a fuair sé a aisíoc (don tréimhse a raibh sé ina thairbhí lena linn), nó an gcaithfidh sé an tacaíocht a fuair an chéad tairbhí den tacaíocht a aisíoc freisin?

                  3)

                  Cad iad na coinníollacha faoina bhféadfadh an chúirt náisiúnta a chinneadh, i gcomhthéacs an léirmhínithe ar Airteagal 44(2)(a) de Rialachán Uimh. 1974/2006, “nach féidir le comharba an gealltanas a ghlacadh ar láimh”?

         (1)  IO 2006, L 368, lch. 15.